kornwtp/iapp-wikiqa-tha-qaretrieval huggingface dataset:
ปลาแค้ติดหินสามแถบ 

ปลาแค้ติดหินสามแถบ (อังกฤษ: Three line hill-stream catfish; ชื่อวิทยาศาสตร์: Glyptopthorax trillineatus) เป็นปลาน้ำจืดชนิดหนึ่ง อยู่ในวงศ์ปลาแค้ (Sisoridae) เป็นปลาแค้ติดหินชนิดหนึ่งที่มีลำตัวเพรียวยาว ครีบหางเว้าลึก ลำตัวสีน้ำตาลหรือคล้ำอมเหลือง มีแถบสีเหลืองสดพาดลำตัวตามแนวยาวตรงกลางหลังและด้านข้างไปถึงโคนครีบ ครีบสีเหลืองและมีแต้มสีคล้ำ มีขนาดประมาณ 10 - 15 เซนติเมตร 
พบใหญ่สุด 30 เซนติเมตร
พบอาศัยอยู่เฉพาะลำธารและน้ำตกในระบบ พบในแม่น้ำสาละวินเท่านั้น และมีรายงานพบที่จีน, อินเดียและเนปาลด้วย มีพฤติกรรมอาศัยอยู่เป็นกลุ่ม โดยจะหันหน้าสู้กับกระแสน้ำ อาหารได้แก่ แมลงน้ำและลูกปลา ลูกกุ้งขนาดเล็ก
เป็นปลาที่ไม่พบบ่อยมากนัก แต่นิยมเลี้ยงเป็นปลาสวยงาม ที่บางครั้งพบมีขายในตลาดปลาสวยงาม โดยมีชื่อเรียกว่า "ฉลามทอง"
ปลาแค้ติดหินสามแถบ มีชื่อเรียกในภาษาเหนือว่า "ก๊องแก๊ง"

คำถาม: ปลาแค้ติดหินสามแถบมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Glyptopthorax trillineatus

คำถาม: ปลาแค้ติดหินสามแถบจัดว่าเป็นปลาน้ำจืดชนิดหนึ่งจัดอยู่ในวงศ์อะไร
คำตอบ: วงศ์ปลาแค้ (Sisoridae)

คำถาม: ปลาแค้ติดหินสามแถบนิยมเลี้ยงเป็นปลาสวยงามและมีชื่อเรียกทางการตลาดว่าอะไร
คำตอบ: เรียกว่า "ฉลามทอง"
เพื่อน..ที่ระลึก

พื่อน..ที่ระลึก (อังกฤษ: The Promise) เป็นภาพยนตร์ไทยที่ออกฉายในปี พ.ศ. 2560 แนวดราม่า-สยองขวัญ กำกับโดย โสภณ ศักดาพิศิษฏ์ ผลิตโดยจอกว้างฟิล์ม จัดจำหน่ายโดยจีดีเอช ห้าห้าเก้า นำแสดงโดย น้ำทิพย์ จงรัชตวิบูลย์ และ อภิชญา ทองคำ โดยมีฉากสำคัญในอาคารสาธร ยูนีค ทาวเวอร์[1] กำหนดออกฉายในวันที่ 7 กันยายน พ.ศ. 2560

คำถาม: เพื่อน..ที่ระลึกคืออะไร
คำตอบ: เป็นภาพยนตร์ไทย

คำถาม: เพื่อน..ที่ระลึกฉายเมื่อใด
คำตอบ: ปี พ.ศ. 2560

คำถาม: เพื่อน..ที่ระลึกเป็นภาพยนตร์แนวใด
คำตอบ: ดราม่า-สยองขวัญ

คำถาม: เพื่อน..ที่ระลึกกำกับโดยใคร
คำตอบ: โสภณ ศักดาพิศิษฏ์

คำถาม: เพื่อน..ที่ระลึกผลิตโดยผู้ใด
คำตอบ: จอกว้างฟิล์ม
มหาศึกชิงบัลลังก์ (ภาพยนตร์ชุดทางโทรทัศน์)

     มหาศึกชิงบัลลังก์ (อังกฤษ: Game of Thrones) เป็นภาพยนตร์ชุดทางโทรทัศน์แนวแฟนตาซีย้อนยุคของสถานีโทรทัศน์เอชบีโอ สร้างสรรค์โดยเดวิด เบนิออฟฟ์ และดี. บี. ไวส์ ดัดแปลงจากชุดหนังสือนิยายขายดีของจอร์จ อาร์. อาร์. มาร์ติน ชุด มหาศึกชิงบัลลังก์ เรื่อง เกมล่าบัลลังก์ มีการถ่ายทำทั้งในเบลฟาสต์และที่อื่น ๆ ในสหราชอาณาจักร แคนาดา โครเอเชีย ไอซ์แลนด์ มอลตา โมร็อกโก สเปนและสหรัฐอเมริกา ฉายครั้งแรกทางช่อง HBO ในสหรัฐอเมริกาเมื่อวันที่ 17 เมษายน 2554 จนถึง 2562 [1]

     ภาพยนตร์ชุดเรื่องนี้เล่าเรื่องราวของเหตุการณ์ที่เกิดขึ้นในดินแดนสมมติคือทวีปเวสเทรอสและเอสซอส ซึ่งเกิดเรื่องราวหลากหลายและมีตัวละครมากมาย โดยมีเรื่องราวหลักอยู่ 3 เส้นเรื่อง เส้นเรื่องแรกเป็นเรื่องราวของการชิงบัลลังก์เหล็กแห่งเจ็ดอาณาจักร ซึ่งมีโยงใยของพันธมิตรและความเป็นศัตรูกันระหว่างตระกูลขุนนางต่างๆ ซึ่งบ้างก็ต่อสู้กันเพื่อแย่งบัลลังก์ หรือต่อสู้เพื่ออิสระจากบัลลังก์ เส้นเรื่องที่สองคือเรื่องราวของทายาทคนสุดท้ายของตระกูลกษัตริย์ที่ถูกชิงบัลลังก์ไป ซึ่งถูกขับไล่ออกจาก 
    อาณาจักรและวางแผนที่จะกลับมาชิงบัลลังก์คืน และเส้นเรื่องที่สามเป็นเรื่องราวของกลุ่มพันธมิตรที่มีหน้าที่ปกป้องอาณาจักรจากภัยคุกคามจากโบราณกาล ทั้งภัยจากมนุษย์ที่โหดร้าย ภัยจากสัตว์ในตำนานที่อยู่ในแดนเหนืออันห่างไกล และภัยจากฤดูหนาวอันยาวนานที่กำลังจะปกคลุมอาณาจักรทั้งหมด

      มหาศึกชิงบัลลังก์ ประสบความสำเร็จอย่างมากและกลายเป็นรายการโทรทัศน์ที่ทำให้มียอดผู้ชมสถานีโทรทัศน์เอชบีโอสูงมากเป็นประวัติการณ์ และเกิดมีชุมชนของกลุ่มผู้ชื่นชอบเป็นจำนวนมากในหลายประเทศ ได้รับการชื่นชมจากนักวิจารณ์โดยเฉพาะในด้านการแสดง ความซับซ้อนของตัวละคร เนื้อเรื่อง ขอบเขตของเรื่อง และการผลิตที่มีคุณภาพสูง แต่ก็ถูกวิจารณ์เรื่องความรุนแรงและฉากที่สื่อทางเพศอย่างโจ่งแจ้ง นอกจากนี้ยังได้รับรางวัล Primetime Emmy Awards 38 รางวัล รวมถึงรางวัล Outstanding Drama Series ใน ค.ศ. 2015 และ ค.ศ. 2016 ซึ่งถือเป็นสถิติรับรางวัลมากที่สุดในบรรดาภาพยนตร์ชุดทางโทรทัศน์ที่ออกฉายในช่วงไพรม์ไทม์ ไม่นับรายการสด รางวัลอื่นๆ ที่ได้รับ ได้แก่ รางวัล Hugo สาขา Best Dramatic Presentation (2012-2014), รางวัล Peabody Award ปี 2011 และได้รับการเสนอชื่อเข้าชิงรางวัล Golden Globe Award สาขา Best Television Series - Drama (ปี 2012 และ 2015-2018)

คำถาม: มหาศึกชิงบัลลังก์ สร้างสรรค์โดยเดวิด เบนิออฟฟ์ และดี. บี. ไวส์ ดัดแปลงจากชุดหนังสือนิยายขายดีของใคร ?
คำตอบ: จอร์จ อาร์. อาร์. มาร์ติน

คำถาม: มหาศึกชิงบัลลังก์ ได้รับรางวัล Primetime Emmy Awards ทั้งหมดกี่รางวัล ?
คำตอบ: 38 รางวัล

คำถาม: ภาพยนตร์ชุดเรื่องนี้เล่าเรื่องราวของเหตุการณ์ที่เกิดขึ้นในดินแดนสมมติที่มีชื่อว่าอะไร ?
คำตอบ: ทวีปเวสเทรอสและเอสซอส
กิมย้ง

เกิดเมื่อวันที่ 10 มีนาคม ค.ศ. 1924 (ตรงกับ พ.ศ. 2467 ตามปฏิทินไทยในสมัยนั้น) ที่อำเภอไฮ้เล้ง เขตไห่หนิง มณฑลเจ้อเจียง แห่งภาคตะวันออกของจีน เป็นบุตรคนที่สองของตระกูลที่มีฐานะ เริ่มอ่านหนังสือตั้งแต่วัยเด็ก เมื่อตอนอายุ 9 ขวบ ก็อ่านทั้งนิยายของจีนทั้งหมด และนิยายแปลของต่างประเทศ ในวัยเยาว์ได้อ่านวรรณกรรมคลาสสิกทั้ง 4 เรื่องของจีน ได้แก่ สามก๊ก (三国演义) ซ้องกั๋ง (水浒传) ไซอิ๋ว (西游记) และความฝันในหอแดง (红楼梦)[1]

เริ่มศึกษาในปี ค.ศ. 1929 ที่โรงเรียนเจียเซียง ไห่หนิง (嘉兴海宁小学) มณฑลเจ้อเจียง, ปี ค.ศ. 1944 เข้าเรียนในภาควิชาภาษาต่างประเทศที่มหาวิทยาลัยการเมืองแห่งรัฐบาลกลาง (國立中央政治大學) ต่อมาปี ค.ศ. 1946 ได้ย้ายมาเรียนที่ภาควิชากฎหมาย มหาวิทยาลัยตงอู๋ (東吳大學) แห่งเซี่ยงไฮ้ เอกกฎหมายระหว่างประเทศ ในปี ค.ศ. 2005 ได้รับปริญญาดุษฎีบัณฑิตกิตติมศักดิ์จากมหาวิทยาลัยเคมบริดจ์ และ ศึกษาปริญญาเอกในภาควิชาการศึกษาตะวันออก เอกประวัติศาสตร์จีนที่ เซนต์จอห์นคอลเลจ มหาวิทยาลัยเคมบริดจ์ ในปี ค.ศ. 2013 ได้รับปริญญาดุษฎีบัณฑิตทางด้านวรรณคดีจีนจากมหาวิทยาลัยปักกิ่ง (北京大學)

กิมย้งเสียชีวิตวันที่ 30 ตุลาคม พ.ศ. 2561 อายุรวม 94 ปี 7 เดือน 20 วัน

คำถาม: กิมย้งเสียชีวิตวันที่เท่าไหร่?
คำตอบ: 30 ตุลาคม พ.ศ. 2561

คำถาม: อายุรวมของกิมย้งตั้งแต่เกิดจนกระทั่งเสียชีวิต?
คำตอบ: 94 ปี 7 เดือน 20 วัน

คำถาม: วันเกิดของกิมย้ง?
คำตอบ: 10 มีนาคม ค.ศ. 1924

คำถาม: สถานที่เกิดของกิมย้ง?
คำตอบ: อำเภอไฮ้เล้ง เขตไห่หนิง มณฑลเจ้อเจียง แห่งภาคตะวันออกของจีน

คำถาม: กิมย้งเป็นบุตรคนที่เท่าไหร่ของตระกูล?
คำตอบ: เป็นบุตรคนที่สองของตระกูล
อำเภอดอยหล่อ

ดอยหล่อ (คำเมือง: Lanna-Doi Lo.png) เป็นอำเภอหนึ่งของจังหวัดเชียงใหม่ แยกพื้นที่ออกจากอำเภอจอมทอง ในอดีตเป็นอำเภอเล็ก ๆ ที่มีหมู่บ้านกระจายตามถนนสายเชียงใหม่-ฮอด แต่ในปัจจุบัน อำเภอดอยหล่อถูกพัฒนาให้เป็นพื้นที่รองรับการขยายตัวของนครเชียงใหม่ และรองรับความเจริญจาก อำเภอจอมทอง ศูนย์กลางความเจริญทางตอนใต้ของจังหวัดเชียงใหม่ ทำให้เกิดชุมชนหนาแน่นเกิดขึ้นจำนวนมากในท้องที่ของอำเภอ เกิดการค้า การลงทุน การบริการเพิ่มขึ้น และที่สำคัญ พื้นที่อำเภอดอยหล่อ-จอมทอง เคยถูกกำหนดให้เป็นพื้นที่การพัฒนาที่สำคัญของจังหวัดเชียงใหม่ เช่น โครงการก่อสร้างสนามบินเชียงใหม่แห่งที่ 2 โครงการก่อสร้างมหาวิทยาลัยต่าง ๆ ในพื้นที่ดังกล่าว

ที่ตั้งและอาณาเขต
อำเภอดอยหล่อตั้งอยู่ทางตอนกลางของจังหวัด มีอาณาเขตติดต่อกับอำเภอและจังหวัดใกล้เคียงดังนี้

ทิศเหนือ ติดต่อกับอำเภอแม่วาง
ทิศตะวันออก ติดต่อกับอำเภอสันป่าตอง
ทิศใต้ ติดต่อกับอำเภอป่าซาง อำเภอเวียงหนองล่อง (จังหวัดลำพูน) และอำเภอจอมทอง
ทิศตะวันตก ติดต่อกับอำเภอจอมทอง

คำถาม: ดอยหล่อ เป็นอำเภอหนึ่งของจังหวัดอะไร
คำตอบ: จังหวัดเชียงใหม่

คำถาม: ดอยหล่อ แยกพื้นที่ออกจากอำเภออะไร
คำตอบ: อำเภอจอมทอง

คำถาม: อำเภอดอยหล่อถูกพัฒนาให้เป็นพื้นที่รองรับการขยายตัวของใคร
คำตอบ: นครเชียงใหม่

คำถาม: อำเภอดอยหล่อ ทิศเหนือติดกับอำเภออะไร
คำตอบ: อำเภอแม่วาง
คณิตศาสตร์

คณิตศาสตร์ เป็นศาสตร์ที่มุ่งค้นคว้าเกี่ยวกับโครงสร้างนามธรรมที่ถูกกำหนดขึ้นผ่านทางกลุ่มของสัจพจน์ซึ่งมีการให้เหตุผลที่แน่นอนโดยใช้ตรรกศาสตร์สัญลักษณ์ และสัญกรณ์คณิตศาสตร์ เรามักนิยามโดยทั่วไปว่าคณิตศาสตร์เป็นสาขาวิชาที่ศึกษาเกี่ยวกับรูปแบบและโครงสร้าง, การเปลี่ยนแปลง และปริภูมิ กล่าวคร่าว ๆ ได้ว่าคณิตศาสตร์นั้นสนใจ "รูปร่างและจำนวน" เนื่องจากคณิตศาสตร์มิได้สร้างความรู้ผ่านกระบวนการทดลอง บางคนจึงไม่จัดว่าคณิตศาสตร์เป็นสาขาของวิทยาศาสตร์

คำถาม: คณิตศาสตร์สนใจเรื่องอะไร
คำตอบ: รูปร่างและจำนวน

คำถาม: เหตุใดคณิตศาสตร์ถึงไม่จัดว่าเป็นสาขาของวิทยศาสตร์
คำตอบ: คณิตศาสตร์มิได้สร้างความรู้ผ่านกระบวนการทดลอง
กูเกิล

กูเกิล (Google Inc.) (แนสแด็ก: GOOG และ LSE: GGEA) เป็นบริษัทมหาชนอเมริกัน มีรายได้หลักจากการโฆษณาออนไลน์ที่ปรากฏในเสิร์ชเอนจินของกูเกิล อีเมล แผนที่ออนไลน์ ซอฟต์แวร์จัดการด้านสำนักงาน เครือข่ายออนไลน์ และวิดีโอออนไลน์ รวมถึงการขายอุปกรณ์ช่วยในการค้นหา กูเกิลสำนักงานใหญ่ที่รู้จักในชื่อกูเกิลเพล็กซ์ตั้งอยู่ที่เมืองเมาน์เทนวิว รัฐแคลิฟอร์เนีย โดยมีพนักงาน 16,805 คน (31 ธันวาคม พ.ศ. 2550)[ต้องการอ้างอิง] โดยกูเกิลเป็นบริษัทอเมริกันที่ใหญ่ที่สุดที่ไม่ได้เป็นส่วนหนึ่งของดัชนีดาวโจนส์ (ข้อมูล 31 ตุลาคม พ.ศ. 2550) [5]

กูเกิลก่อตั้งโดย แลร์รี เพจ และ เซอร์เกย์ บริน ขณะที่ทั้งคู่กำลังศึกษาอยู่ที่มหาวิทยาลัยสแตนฟอร์ด ซึ่งภายหลังทั้งคู่ได้ก่อตั้งบริษัทเมื่อวันที่ 4 กันยายน พ.ศ. 2541 ในโรงจอดรถของเพื่อนที่ เมืองเมนโลพาร์ก ในรัฐแคลิฟอร์เนีย [6] และมีการเสนอขายหุ้นใหม่แก่ประชาชนทั่วไปเป็นครั้งแรก เมื่อ 19 สิงหาคม พ.ศ. 2547 เพิ่มมูลค่าของบริษัท 1.67 พันล้านดอลลาร์สหรัฐ และหลังจากนั้นทางกูเกิลได้มีการขยายตัวตลอดเวลาจากการพัฒนาซอฟต์แวร์ใหม่และการซื้อกิจการอื่นรวมเข้ามา เช่น กูเกิล ดีปไมด์ รวมถึงก่อตั้งบริษัทลูกอย่างกูเกิล เอกซ์กูเกิลได้ถูกจัดอันดับให้เป็นบริษัทที่น่าทำงานมากที่สุดในสหรัฐอเมริกาโดยนิตยสารฟอร์จูน[7] ซึ่งมีคติพจน์ประจำบริษัทคือ Don't be evil อย่างไรก็ตามทางบริษัทได้รับการวิพากษ์วิจารณ์ในด้านการละเมิดข้อมูลส่วนตัว การละเมิดลิขสิทธิ์ และการเซ็นเซอร์ในหลายส่วน

วันที่ 10 สิงหาคม พ.ศ. 2558 แลร์รี เพจ และเซอร์เกย์ บริน สองผู้ก่อตั้งกูเกิล ได้ตั้งบริษัทใหม่ชื่อ "แอลฟาเบต" (Alphabet) โดยมีแผนจะใช้บริษัทนี้เป็นบริษัทแม่แทน และลดขนาดองค์กรกูเกิลลงเพื่อความคล่องตัวทางธุรกิจ[8][9] ต่อมาวันที่ 1 กันยายน ปีเดียวกัน กูเกิลได้เปลี่ยนโลโก้บริษัทใหม่

คำถาม: บริษัทกูเกิลก่อตั้งเมื่อวันที่เท่าไหร่
คำตอบ: 4 กันยายน พ.ศ. 2541

คำถาม: คติประจำบริษัทกูเกิลคืออะไร
คำตอบ: Don't be evil

คำถาม: บริษัทกูเกิลเปิดขายหุ้นให้กับคนทั่วไปเป็นครั้งแรกในวันที่เท่าไหร่
คำตอบ: 19 สิงหาคม พ.ศ. 2547

คำถาม: บริษัทกูเกิลเป็นบริษัทของประเทศใด
คำตอบ: สหรัฐอเมริกา
เหงียน เตี๊ยน เหญิ่ต

เหงียน เตี๊ยน เหญิ่ต (เวียดนาม: Nguyễn Tiến Nhật; 5 เมษายน ค.ศ. 1990 —) เป็นนักกีฬาฟันดาบประเภทเอเป้ชาวเวียดนาม เขาถนัดมือขวา

ในปี ค.ศ. 2011 เขาได้รับรางวัลเหรียญทองแดงในการแข่งขันเอเป้บุคคลในซีเกมส์ 2011

เขาได้รับหน้าที่เป็นผู้ถือธงชาติเวียดนามนำหน้าคณะนักกีฬาเวียดนามในพิธีเปิดโอลิมปิกฤดูร้อน 2012 เมื่อวันที่ 27 กรกฎาคม ค.ศ. 2012

เขาได้เข้าร่วมการแข่งขันในกีฬาโอลิมปิกฤดูร้อน 2012 เขาแข่งกีฬาฟันดาบในประเภทเอเป้บุคคล

ในปี ค.ศ. 2015 เขาได้รับเหรียญทองจากการแข่งขันซีเกมส์ 2015ในประเภทเอเป้บุคคล โดยเอาชนะลิม เว่ย เหวิน จากสิงคโปร์ ในรอบชิงชนะเลิศด้วยคะแนน 15:8

คำถาม: เหงียน เตี๊ยน เหญิ่ต เกิดวันที่เท่าไหร่ ?
คำตอบ: 5 เมษายน ค.ศ. 1990

คำถาม: เหงียน เตี๊ยน เหญิ่ต เป็นนักกีฬาประเภทใด ?
คำตอบ: นักกีฬาฟันดาบ

คำถาม: เหงียน เตี๊ยน เหญิ่ต เป็นนักกีฬาฟันดาบประเภทเอเป้ชาวประเทศใด ?
คำตอบ: ชาวเวียดนาม

คำถาม: ในปี ค.ศ. 2015 เขาได้รับเหรียญทองจากการแข่งขันซีเกมส์ 2015ในประเภทเอเป้บุคคล โดยเอาชนะลิม เว่ย เหวิน จากประเทศใด ?
คำตอบ: สิงคโปร์
ภาษาอราเมอิกใหม่โบห์ตัน

ภาษาอราเมอิกใหม่โบห์ตัน เป็นภาษาอราเมอิกหรือภาษาซีเรียคยุคใหม่ เริ่มแรกใช้พูดในที่ราบโบห์ตัน จังหวัดเซอร์นัก (Şırnak) ทางตะวันออกเฉียงใต้ของตุรกี แต่ปัจจุบันส่วนใหญ่ใช้พูดในจอร์เจีย

ก่อนสงครามโลกครั้งที่ 1 มีผู้พูดภาษานี้ 30,000 คน ในที่ราบโบห์ตัน ส่วนใหญ่เป็นชาวคริสต์นิกายอัสซีเรียที่ใช้สำเนียงเหนือของภาษาอราเมอิกใหม่คัลเดีย แต่มีลักษณะอนุรักษนิยมมากกว่าสำเนียงมาตรฐานอัลควอช ความสับสนอลหม่านในตุรกีตะวันออกหลังสงคราม ทำให้ชาวคริสต์ต้องอพยพออกไป ชาวคริสต์ในโบห์ตันอพยพไปอยู่ในจอร์เจียที่ห่างออกไป 530 กม. ผู้พูดภาษานี้ส่วนใหญ่อายุมากกว่า 60 ปี ชนรุ่นใหม่ใช้ภาษารัสเซียหรือภาษาจอร์เจียแทน

คำถาม: ภาษาอราเมอิกใหม่โบห์ตัน เริ่มแรกใช้พูดในที่ราบไหน
คำตอบ: ราบโบห์ตัน

คำถาม: ภาษาอราเมอิกใหม่โบห์ตัน เริ่มแรกใช้พูดในที่จังหวัดอะไร
คำตอบ: จังหวัดเซอร์นัก

คำถาม: ภาษาอราเมอิกใหม่โบห์ตัน แต่ปัจจุบันส่วนใหญ่ใช้พูดที่ไหน
คำตอบ: จอร์เจีย

คำถาม: ภาษาอราเมอิกใหม่โบห์ตัน ก่อนสงครามโลกครั้งที่ 1 มีผู้พูดภาษานี้กี่คน
คำตอบ: 30,000 คน
คาบูเกา

เทศบาลคาบูเกา (อีโลกาโน: Ili ti Kabugao; ฟิลิปีโน: Bayan ng Kabugao) เป็นเทศบาลศูนย์กลางประจำจังหวัดอาปาเยา ประเทศฟิลิปปินส์ ในปี ค.ศ. 2015 มีประชากร 15,537 คน พื้นที่ 935.12 ตารางกิโลเมตร คิดเป็น 21.19% ของทั้งจังหวัดซึ่งมีพื้นที่ 4,413.35 ตารางกิโลเมตร

คำถาม: คาบูเกา คืออะไร
คำตอบ: เทศบาลคาบูเกา

คำถาม: เทศบาลคาบูเกา เป็นศูนย์กลางของจังหวัดอะไร
คำตอบ: อาปาเยา

คำถาม: เทศบาลคาบูเกา อยู่ประเทศอะไร
คำตอบ: ประเทศฟิลิปปินส์

คำถาม: เทศบาลคาบูเกา มีประชากรเท่าไร
คำตอบ: 15,537 คน

คำถาม: เทศบาลคาบูเกา มีพื้นที่เท่าไร
คำตอบ: 935.12 ตารางกิโลเมตร
ชดช้อย ใหม่เมืองคอน

ชดช้อย ใหม่เมืองคอนหรือนักมวยไทยชื่อดัง ชดช้อย ชูโชคชัย สถิติการชกเฉพาะมวยสากล 8 ครั้ง ชนะ 4 (น็อค 2) แพ้ 4
ชดช้อยเคยชกมวยไทยมาก่อนในชื่อ ชดช้อย ชูโชคชัย ในสังกัดของใหม่ เมืองคอน เมื่อใหม่ เมืองคอนได้นำเด่นเก้าแสน เก้าวิชิตมาชกมวยสากลอาชีพจนได้เป็นแชมป์ PABA ได้ดึงชดช้อยมาชกมวยสากลเป็นคู่ประกอบรายการด้วย โดยขึ้นชกครั้งแรก เมื่อ 2 เมษายน พ.ศ. 2542 ชนะคะแนน อุนตุง ออร์เตกา จากนั้นขึ้นชกชนะนักมวยสากลที่มีชื่อเสียงได้ถึง 2 คนคือ วัฒน์ ว.วุฒินันท์และสิงห์หนุ่ม ชูวัฒนะ ก่อนจะมาชกนอกรอบกับโนรี จ๊อกกี้ยิมในขณะที่โนรียังครองแชมป์โลกรุ่นจูเนียร์ไลท์เวท WBF อยู่ ซึ่งชดช้อยเป็นฝ่ายชนะน็อคในยกที่ 3 เมื่อ 26 กุมภาพันธ์ พ.ศ. 2543 ทำให้โนรีถูกปลดออกจากตำแหน่งแชมป์โลก

คำถาม: ชดช้อย ใหม่เมืองคอนคือใคร
คำตอบ: นักมวยไทยชื่อดัง

คำถาม: สถิติการชกของชดช้อย ใหม่เมืองคอนคือเท่าไร
คำตอบ: เฉพาะมวยสากล 8 ครั้ง ชนะ 4 (น็อค 2) แพ้ 4

คำถาม: ชดช้อย ใหม่เมืองคอนเคยชกมวยไทยมาก่อนในชื่ออะไร
คำตอบ: ชดช้อย ชูโชคชัย

คำถาม: ใหม่เมืองคอนได้นำใครมาชกมวยสากลอาชีพจนได้แชมป์ PABA
คำตอบ: เด่นเก้าแสน เก้าวิชิต

คำถาม: ชดช้อยเป็นฝ่ายชนะน็อคในยกที่ 3 จนทำให้ใครถูกปลดจากแชมป์โลก
คำตอบ: โนรี
โรงเรียนบางระจันวิทยา

ตั้งขึ้นเมื่อวันที่ 17 พฤษภาคม พ.ศ. 2499 ณวัดม่วงชุม ต.ไม้ดัด อ.บางระจัน จ.สิงห์บุรี เปิดสอนในระดับชั้น มัธยมศึกษาตอนต้น ในชื่อ โรงเรียนบางระจัน (วัดม่วงชุม) อักษรย่อ ส.ห.๑๐ และเปลี่ยนเป็น บ.ว. ในปี 2515

วันที่ 20 เมษายน พ.ศ. 2519 ได้รับโอนโรงเรียนบางระจัน (ประถมปลาย) มารวมเป็นโรงเรียนเดียวกัน

ปีการศึกษา 2522 โรงเรียนได้รับอนุญาตให้เปิดสอนระดับมัธยมศึกษาตอนปลาย

ปีการศึกษา 2528 -2532 ได้เปิดหน่วยการเรียนเคลื่อนที่ ณ ต.สระแจง อ.บางระจัน จ.สิงห์บุรี

ปีการศึกษา 2533 ได้ย้ายโรงเรียนจากบริเวณวัดม่วงชุมมารวมเป็นสถานที่เดียวกันในปัจจุบัน คือ หมู่ 3 ต.สิงห์ อ.บางระจัน จ.สิงห์บุรี บนเนื้อที่ ี36 ไร่ 84 ตารางวา

ปัจจุบันเปิดสอนระดับชั้นมัธยมศึกษาปีที่ 1 ถึง มัธยมศึกษาปีที่ 6 เป็นโรงเรียนสหศึกษา รับนักเรียนทั้งชายและหญิง งาน โรงเรียนมีครู-อาจารย์ จำนวน 67 คน เปิดสอนในระดับชั้น ม.1-ม.6 แบ่งแผนชั้นเรียนเป็น 7-7-6/4-3-4 (แผนชั้นเรียนเต็มรูปแบบ 8-8-8/6-6-6) รวม 31 ห้อง นักเรียน 1,297 คน เป็นนักเรียนชาย 632 คน นักเรียนหญิง 665 คน นักการภารโรง 7 คน ยาม 1 คน

คำถาม: โรงเรียนบางระจันวิทยาก่อตั้งขึ้นเมื่อไร
คำตอบ: 17 พฤษภาคม พ.ศ. 2499

คำถาม: ในปัจจุบัน โรงเรียนบางระจันวิทยามีพนักงานรวมทั้งหมดกี่คน
คำตอบ: 67 คน

คำถาม: ในปัจจุบัน โรงเรียนบางระจันวิทยามีนักเรียนทั้งหมดกี่คน
คำตอบ: 1,297 คน
เส้นทางสายไหม

เส้นทางสายไหม (อังกฤษ: Silk Road หรือ Silk Route) เป็นชุดเส้นทางการส่งการค้าและวัฒนธรรมซึ่งเป็นศูนย์กลางของอันตรกิริยาทางวัฒนธรรมผ่านภูมิภาคของทวีปเอเชียที่เชื่อมตะวันตกและตะวันออกโดยการโยงพ่อค้าวาณิช ผู้แสวงบุญ นักบวช ทหาร ชนเร่ร่อนและผู้อาศัยในเมืองจากจีนและอินเดียไปยังทะเลเมดิเตอร์เรเนียนระหว่างเวลาหลายสมัย

เส้นทางสายไหมมีความยาว 6,437 กิโลเมตร (4,000 ไมล์) ได้ชื่อมาจากการค้าผ้าไหมจีนที่มีกำไรมากตลอดเส้นทาง เริ่มตั้งแต่ราชวงศ์ฮั่น (206 ปีก่อน ค.ศ. – ค.ศ. 220) ราชวงศ์ฮั่นขยายเส้นทางการค้าส่วนเอเชียกลางราว 114 ปีก่อน ค.ศ. ส่วนใหญ่ผ่านคณะทูตและการสำรวจของผู้แทนทางการทูตจักรวรรดิจีน จางเชียน (Zhang Qian) ชาวจีนสนใจมากกับความปลอดภัยของผลิตถัณฑ์การค้าของพวกตนและขยายกำแพงเมืองจีนเพื่อประกันการคุ้มครองเส้นทางการค้านี้

การค้าบนเส้นทางสายไหมเป็นปัจจัยสำคัญต่อการพัฒนาของอารยธรรมจีน อนุทวีปอินเดีย เปอร์เซีย ทวีปยุโรปและคาบสมุทรอาหรับ โดยเปิดอันตรกิริยาทางการเมืองและเศรษฐกิจทางไกลระหว่างอารยธรรม แม้ผ้าไหมเป็นสินค้าหลักจากจีน แต่ก็มีการค้าสินค้าอื่นจำนวนมาก ศาสนา ปรัชญาหลายความเชื่อและเทคโนโลยีต่าง ๆ จนถึงโรคก็ไปมาตามเส้นทางสายไหมเช่นกัน นอกเหนือจากการค้าทางเศรษฐกิจแล้ว เส้นทางสายไหมยังใช้เป็นการค้าทางวัฒนธรรมในบรรดาอารยธรรมตามเครือข่ายเส้นทางด้วย

ผู้ค้าหลักระหว่างยุคโบราณ คือ ชาวจีน เปอร์เซีย กรีก ซีเรีย โรมัน อาร์มีเนีย อินเดียและแบกเตรีย (Bactrian) และตั้งแต่คริสต์ศตวรรษที่ 5 ถึง 8 เป็นชาวซอกเดีย (Sogdian) ระหว่างการเจริญของศาสนาอิสลาม พ่อค้าอาหรับกลายมาโดดเด่น

ในการประชุมคณะกรรมการมรดกโลกสมัยสามัญครั้งที่ 38 พ.ศ. 2557 ณ กรุงโดฮา ประเทศกาตาร์ มีมติให้ขึ้นทะเบียนเส้นทางสายไหมในจีน คาซัคสถาน และคีร์กีซสถาน เป็นมรดกโลกภายใต้ชื่อ เส้นทางสายไหม : โครงข่ายเส้นทางฉนวนฉางอาน-เทียนชาน โดยให้เหตุผลว่า เส้นทางนี้เป็นที่ยอมรับกันว่ามรดกทางอารยธรรของมนุษยชาติ ในฐานะเป็นเส้นทางโบราณในการติดต่อค้าขายและสื่อสารระหว่างตะวันออกกับตะวันตก

คำถาม: ทำไมถึงใช้ชื่อว่าเส้นทางสายไหม
คำตอบ: ได้ชื่อมาจากการค้าผ้าไหมจีนที่มีกำไรมากตลอดเส้นทาง เริ่มตั้งแต่ราชวงศ์ฮั่น

คำถาม: เส้นทางสายไหมยาวแค่ไหน
คำตอบ: ความยาว 6,437 กิโลเมตร (4,000 ไมล์)

คำถาม: ผู้ค้าขายหลักผ่านเส้นทางสายไหมในยุคโบราณคือชนชาติใด
คำตอบ: ชาวจีน เปอร์เซีย กรีก ซีเรีย โรมัน อาร์มีเนีย อินเดียและแบกเตรีย
ประเทศเกาหลีใต้ในโอลิมปิกฤดูร้อน 2016

ประเทศเกาหลีใต้ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม ค.ศ. 2016

คำถาม: ประเทศเกาหลีใต้ เข้าร่วมแข่งขันกีฬาอะไร
คำตอบ: กีฬาโอลิมปิก

คำถาม: ประเทศเกาหลีใต้ เข้าร่วมแข่งขันกีฬาโอลิมปิกฤดูอะไร
คำตอบ: ฤดูร้อน

คำถาม: ประเทศเกาหลีใต้ เข้าร่วมแข่งขันกีฬาโอลิมปิกฤดูร้อนครั้งที่ 31 ปีอะไร
คำตอบ: ค.ศ. 2016 (พ.ศ. 2559)

คำถาม: ประเทศเกาหลีใต้ เข้าร่วมแข่งขันกีฬาโอลิมปิกฤดูร้อนครั้งที่ 31 เมืองอะไร
คำตอบ: รีโอเดจาเนโร

คำถาม: ประเทศเกาหลีใต้ เข้าร่วมแข่งขันกีฬาโอลิมปิกฤดูร้อนครั้งที่ 31 ประเทศอะไร
คำตอบ: ประเทศบราซิล
หม่อมเจ้าอรุณแสงไข ภาณุพันธุ์

หม่อมเจ้าอรุณแสงไข ภาณุพันธุ์ (2 มิถุนายน พ.ศ. 2474 - 29 ตุลาคม พ.ศ. 2556) เป็นพระธิดาในพระเจ้าวรวงศ์เธอ พระองค์เจ้านิพันธุ์ภาณุพงศ์ กรมหมื่นภาณุพงศ์พิริยเดช กับหม่อมอรุณ ภาณุพันธุ์ ณ อยุธยา และเป็นพระราชปนัดดา(เหลน) ในพระบาทสมเด็จพระจอมเกล้าเจ้าอยู่หัว

หม่อมเจ้าอรุณแสงไข ภาณุพันธุ์ เสกสมรสกับชุมพล ทองรักษ์

คำถาม: หม่อมเจ้าอรุณแสงไข ภาณุพันธุ์ เกิดวันที่เท่าไร
คำตอบ: 2 มิถุนายน พ.ศ. 2474

คำถาม: หม่อมเจ้าอรุณแสงไข ภาณุพันธุ์ เสียชีวิตเมื่อไร
คำตอบ: 29 ตุลาคม พ.ศ. 2556

คำถาม: หม่อมเจ้าอรุณแสงไข ภาณุพันธุ์ เป็นพระราชปนัดดา(เหลน)ของใคร
คำตอบ: พระบาทสมเด็จพระจอมเกล้าเจ้าอยู่หัว

คำถาม: หม่อมเจ้าอรุณแสงไข ภาณุพันธุ์  เสกสมรสกับใคร
คำตอบ: ชุมพล ทองรักษ์
พีแคน

พีแคน (อังกฤษ: pecan; ชื่อวิทยาศาสตร์: Carya illinoinensis) เป็นพืชในวงศ์ค่าหด (Juglandaceae) มีถิ่นกำเนิดในเม็กซิโกและทางตอนใต้ของสหรัฐฯ[1][2] คำว่า pecan ในภาษาอัลกอนควิน (Algonquin) แปลว่า "ผลไม้ที่ต้องใช้หินกะเทาะเปลือก"[3]

พีแคนเป็นไม้ยืนต้นผลัดใบ สูงประมาณ 20-40 เมตร ใบเรียงสลับแบบขนนก มีใบย่อย 9-17 ใบ ผลเป็นผลแบบดรุป (ผลที่มีเมล็ดแข็ง) ซึ่งสามารถรับประทานได้ทั้งแบบสดและนำไปแปรรูป

คำถาม: พีแคน เป็นพืชในวงศ์อะไร
คำตอบ: วงศ์ค่าหด

คำถาม: พีแคน มีถิ่นกำเนิดในประเทศอะไร
คำตอบ: เม็กซิโก

คำถาม: พีแคน อยู่ตอนในของสหรัฐ
คำตอบ: ทางตอนใต้ของสหรัฐฯ

คำถาม: พีแคน นภาษาอัลกอนควิน (Algonquin) แปลว่าอะไร
คำตอบ: ผลไม้ที่ต้องใช้หินกะเทาะเปลือก

คำถาม: พีแคนเป็นไม้ยืนต้นผลัดใบ สูงประมาณเท่าไร
คำตอบ: 20-40 เมตร
กีฬาจักรยานในกีฬาแห่งชาติครั้งที่ 42

"กีฬาจักรยาน" ในการแข่งขันกีฬาแห่งชาติ ครั้งที่ 42 สุพรรณบุรีเกมส์

มีการชิงชัย 24 เหรียญทอง ประกอบด้วย
ประเภทBMX 2 เหรียญทอง
ประเภทเสือภูเขา 4 เหรียญทอง
ประเภทถนน 5 เหรียญทอง
ประเภทลู่ 13 เหรียญทอง
เข้าร่วมการแข่งขัน 43 ทีมจังหวัด
เริ่มแข่งขันวันที่ 6-14 มกราคม 2557
สนามที่ใช้ในการแข่งขัน :
ถนนเลี่ยงเมืองสุพรรณบุรี
เวลโลโดม สนามกีฬาแห่งที่2 โรงเรียนกีฬาสุพรรณบุรี
สนามกังสดาล
เขาใหญ่ อบต.เขาพระ อ.เดิมบางนางบวช

คำถาม: กีฬาจักรยานในกีฬาแห่งชาติครั้งที่ 42 จัดการแข่งขันเมื่อไหร่
คำตอบ: 6-14 มกราคม 2557

คำถาม: กีฬาจักรยานในกีฬาแห่งชาติครั้งที่ 42 มีการแข่งขันประเภทอะไรบ้าง
คำตอบ: ประเภทBMX 2 เหรียญทอง
ประเภทเสือภูเขา 4 เหรียญทอง
ประเภทถนน 5 เหรียญทอง
ประเภทลู่ 13 เหรียญทอง
เขตปริมณฑลและเมืองหลวงแห่งชาติ (เกาหลีใต้)

เขตปริมณฑลและเมืองหลวงแห่งชาติโซล (เอสเอ็นซีเอ) เป็นภูมิภาคที่ตั้งอยู่บริเวณตะวันตกเฉียงเหนือของประเทศ ซึ่งเรียกภูมิภาคนี้เป็นภาษาเกาหลีว่า ซูโดกว็อน ซึ่งเป็นภูมิภาคที่รวมเขตการปกครองระดับจังหวัดไว้ 3 เขต คือ โซล, อินช็อน และจังหวัดคย็องกี

นับตั้งแต่มีการขยายรถไฟไต้ดินเขตโซลสู่เมืองอาซันของจังหวัดชุงช็องใต้ และเมืองชุนช็อนของจังหวัดคังว็อน ทำให้บางครั้งเมืองชอนัน, อาซัน และชุนช็อนได้รับการจัดให้อยู่ภายในเขตนี้ด้วย แต่ก็ไม่ถูกต้องนัก

เขตปริมณฑลและเมืองหลวงแห่งชาติโซลมีประชากรประมาณ 24.5 ล้านคน (ปี 2550) [1] ซึ่งถือว่าเป็นเขตปริมณฑลที่ใหญ่เป็นอันดับที่สองของโลก ภูมิภาคนี้ถือว่าเป็นศูนย์กลางของวัฒนธรรม การค้า การเงิน อุตสาหกรรม และที่อยู่อาศัยของเกาหลีใต้ ซึ่งเฉพาะโซลมีประชากรประมาณ 10.2 ล้านคน ตามมาด้วยอินช็อนมีประชากรประมาณ 2.6 ล้านคน

คำถาม: เขตปริมณฑลและเมืองหลวงแห่งชาติโซลตั้งอยู่ที่ใด
คำตอบ: บริเวณตะวันตกเฉียงเหนือของประเทศ

คำถาม: เรียกภูมิภาคนี้ว่าอะไรในภาษาเกาหลี
คำตอบ: ซูโดกว็อน

คำถาม: เขตปริมณฑลและเมืองหลวงแห่งชาติ (เกาหลีใต้) รวมเขตการปกครองระดับจังหวัดไว้เขตใดบ้าง
คำตอบ: 3 เขต คือ โซล, อินช็อน และจังหวัดคย็องกี

คำถาม: เขตปริมณฑลและเมืองหลวงแห่งชาติโซลมีประชากรประมาณเท่าใด
คำตอบ:  24.5 ล้านคน (ปี 2550)

คำถาม: เขตปริมณฑลและเมืองหลวงแห่งชาติโซลถือว่าใหญ่เป็นอันดับที่เท่าไรในโลก
คำตอบ: อันดับที่สองของโลก
ซาฟารี (เว็บเบราว์เซอร์)

ซาฟารี (Safari) คือเว็บเบราว์เซอร์ที่พัฒนาโดยบริษัทแอปเปิล คอมพิวเตอร์ สำหรับเครื่องแมคอินทอช โดยมาพร้อมกับระบบปฏิบัติการ Mac OS X รุ่น 10.3 เป็นต้นไป และสตีฟ จอบส์ ได้ประกาศในวันที่ 11 มิถุนายน พ.ศ. 2550 เปิดตัวซาฟารีสำหรับวินโดวส์ แต่ปัจจุบัน ซาฟารีสำหรับวินโดวส์ได้ถูกยกเลิกการพัฒนาไปแล้ว

คำถาม: ซาฟารีคืออะไร
คำตอบ: เว็บเบราว์เซอร์ที่พัฒนาโดยบริษัทแอปเปิล

คำถาม: ซาฟารีสำหรับวินโดวส์เปิดตัวเมื่อไหร่
คำตอบ: 11 มิถุนายน พ.ศ. 2550

คำถาม: เกิดอะไรกับซาฟารีสำหรับวินโดวส์ในปัจจุบัน
คำตอบ: ซาฟารีสำหรับวินโดวส์ได้ถูกยกเลิกการพัฒนาไปแล้ว

คำถาม: ซาฟารีมาพร้อมกับอะไร
คำตอบ: ระบบปฏิบัติการ Mac OS X รุ่น 10.3 เป็นต้นไป

คำถาม: ใครเป็นคนประกาศเปิดตัวซาฟารีสำหรับวินโดวส์
คำตอบ: สตีฟ จอบส์
ทีนา เทอร์เนอร์

ทีนา เทอร์เนอร์ (อังกฤษ: Tina Turner)หรือชื่อจริง แอนนา เม บุลล็อก(อังกฤษ: Anna Mae Bullock) เกิดเมื่อวันที่ 26 พฤศจิกายน ค.ศ. 1939 ที่เมืองนัตบุชในรัฐเทนเนสซี สหรัฐอเมริกาเธอเป็นนักร้องหญิงชาวอเมริกัน สัญชาติสวิสที่มีชื่อเสียงระดับโลก ทีนาเป็นทั้งนักร้อง-นักแต่งเพลง, นักเต้น และ นักแสดง ทีนา ได้รับรางวัลมากมายตลอดชีวิตการทำงานของเธอ รวมไปถึงรางวัลแกรมมี่ที่เธอได้รับมาแล้วรวม 8 ครั้ง จากการเสนอชื่อเข้าชิง 25 ครั้ง[ ด้านการร้องเธอเป็นที่ยอมรับจากวงการดนตรีว่า น้ำเสียงของเธอทรงพลังเป็นอย่างมาก และตัวเธอได้รับฉายาว่า "ราชินีแห่งร็อกแอนด์โรล (The Queen of Rock & Roll)" อีกทั้งเธอยังเป็นที่รู้จักกันอย่างแพร่หลายว่าเป็น "นักร้องหญิงที่มีเรียวขาสวยมากที่สุด" คนหนึ่งในวงการเพลงของโลกนานหลายทศวรรษ[6][7] นอกจากเพลงร็อกแล้วเธอยังมีผลงานเพลงในแนวโซลอาร์แอนด์บี แด๊นซ์ และป็อป อีกด้วย เธอยังอยู่ในรายชื่อ The Immortals — The Greatest Artists of All Time ของนิตยสารโรลลิงสโตน และยังอยู่ใน Grammy Hall of Fame กับสามซิงเกิ้ลคือ "River Deep - Mountain High" (1999), "Proud Mary" (2003) และ "What's Love Got to Do with It" (2012) [8]

เทอร์เนอร์เป็นที่รู้จักในฐานะศิลปินร็อกหญิงที่โด่งดังและมียอดขายมากที่สุด[9] ด้วยยอดขายที่มีมากกว่า 200 ล้านชุด และถูกบันทึกสถิติลงใน กินเนสบุ๊ก ว่าเป็นศิลปินที่มียอดขายตั๋วคอนเสิร์ตมากกว่าศิลปินเดี่ยวคนใดในโลก.[11] และถึงวันนี้เธอมีเพลงติดในสิบอันดับแรกของบิลบอร์ดอยู่ 7 เพลง[12] มีเพลงติดในสิบอันดับแรกของ R&B singles อยู่ 16 เพลง และ มีเพลงติดใน Top 40 hits ในสหราชอาณาจักร 34 เพลง[13]

นอกจากงานเพลงแล้ว ทีนามีผลงานการแสดงรวมทั้งสิ้น 4 เรื่อง โดยเริ่มจากการรับบทเป็น "Acid Queen" ในภาพยนตร์เรื่อง Tommy ท่ถูกสร้างจากการดัดแปลงเนื้อหาในคอนเซ็ปต์อัลบั้มชื่อเดียวกันแนวร็อกโอเปราของเดอะ ฮู ออกฉายในปี ค.ศ. 1975[14] ต่อมาในปี ค.ศ. 1978 ทีนาร่วมแสดงเป็นดารารับเชิญพิเศษในฉากปิดของภาพยนตร์เรื่องSgt. Pepper's Lonely Hearts Club Band[15] ในปี ค.ศ. 1985 ทีนาได้รับความนิยมสูงสุดและเป็นที่รู้จักในฐานะนักแสดง เมื่อเธอได้ร่วมแสดงนำคู่กับเมล กิบสัน รับบทเป็น "Antie Entity" ซึ่งเป็นบทที่ถูกเขียนขึ้นมาเพื่อเธอโดยเฉพาะในภาพยนตร์แนวแอกชั่นสัญชาติออสเตรเลียเรื่อง Mad Max: Beyond Thunderdome (แมดแม็กซ์ 3)[16] และบทรับเชิญใน Last Action Hero ปี 1993 นำแสดงโดยอาร์โนลด์ ชวาร์เซเน็กเกอร์

คำถาม: ทีนา เทอร์เนอร์อยู่ใน Grammy Hall of Fame ด้วยผลงานเพลงอะไร
คำตอบ: "River Deep - Mountain High" (1999), "Proud Mary" (2003) และ "What's Love Got to Do with It" (2012)

คำถาม: ทีนา เทอร์เนอร์ถูกบันทึกสถิติลงใน กินเนสบุ๊กเรื่องอะไร
คำตอบ: เป็นศิลปินที่มียอดขายตั๋วคอนเสิร์ตมากกว่าศิลปินเดี่ยวคนใดในโลก
นกเขียวก้านตองปีกสีฟ้า

นกเขียวก้านตองปีกสีฟ้า (อังกฤษ: Blue-winged Leafbird; ชื่อวิทยาศาสตร์: Chloropsis cochinchinensis) เป็นชนิดพันธุ์หนึ่งของสกุลนกเขียวก้านตองลักษณะพิเศษคือมีแถบสีฟ้าที่ขอบปีกด้านนอก ยาวตั้งแต่หัวปีกถึงปลายปีก โดยความเข้มอ่อนขึ้นอยู่กับอายุและชนิดพันธุ์ย่อยของนก ชนิดพันธุ์นี้พบครั้งแรกในเขตโคชินไชน่า (ปัจจุบันคือเวียดนามใต้) จึงนำชื่อสถานที่พบมาตั้งเป็นชื่อวิทยาศาสตร์ว่า cochinchinensis

นกเขียวก้านตองปีกสีฟ้ามีความยาวจากปลายปากถึงปลายหาง 19 เซนติเมตร ลำตัวอยู่ในแนวนอน บริเวณตะโพกมีขนยาวและฟูเช่นเดียวกับนกปรอด ปากยาว เรียวโค้ง และมีความยาวพอๆกับหัว เหมาะที่จะใช้สอดเข้าไปในกรวยดอกไม้เพื่อดูดกินน้ำหวานตอนปลายปากงุ้มลงเล็กน้อย รูจมูกเป็นรูปไข่ ขนที่หน้าผากยาวลงมาถึงรูจมูก ที่มุมปากมีขนเส้นเล็กๆแข็งๆ สั้นๆ มองเห็นไม่เด่นชัดนัก ปีกมนกลม ขนปลายปีกมี 10 เส้น ขนหางมี 12 เส้น หางยาวตัดตรง ขาและนิ้วเท้าสีเทาอมฟ้า ขาท่อนล่างสั้นมาก นิ้วเท้าเล็กยื่นไปข้างหน้า 3 นิ้วยื่นไปข้างหลัง 1 นิ้ว

ส่วนบนของลำตัวตั้งแต่หลังคอ หลัง ไหล่ ตะโพก จนถึงขนคลุมโคนหางด้านบน เป็นสีเขียวสดเช่นเดียวกับบนหัวและท้ายทอย ปีกสีเขียวเข้มแต่มีแถบสีฟ้าสะท้อนแสงที่ขนคลุมปีกเห็นได้ชัดเจน และครีบขนด้านนอกของขนปลายปีกทุกเส้นเป็นสีฟ้า แต่เห็นไม่ค่อยชัดเพราะนกมักหุบปีกตลอดเวลา แต่ถ้าหากนำไปเทียบกับนกเขียวก้านตองชนิดอื่นแล้ว จะเห็นว่านกเขียวก้านตองปีกสีฟ้า มีปีกสีออกฟ้าชัดเจนกว่าแม้ว่าจะมิได้มีสีฟ้าทั่วทั้งปีก ขนหางคู่กลางเป็นสีเขียวเข้มเช่นเดียวกับปีกแต่ขนหางที่เหลืออีก 5 คู่เป็นสีฟ้าเช่นเดียวกับครีบขนด้านนอกของขนปลายปีก

นกเขียวก้านตองปีกสีฟ้าเป็นนกที่มีความแตกต่างระหว่างเพศ แบบเห็นได้ชัด โดยเพศผู้จะมีขนรอบดวงตา รอบปาก และบริเวณคางเป็นสีดำ ภายในแถบสีดำยังมีขีดสั้นๆ เฉียงๆสีน้ำเงินอยู่สองข้างคางอีกด้วย แต่ไม่ชัดเจน นอกจากนี้รอบแถบสีดำจะมีแถบสีเหลืองล้อมรอบอีกชั้นหนึ่ง ซึ่งค่อยๆกลมกลืนส่วนบริเวณหัวจะมีสีเขียวออกไปทางเหลือง หน้าผากและแถบสั้นๆเหนือตาเป็นสีเหลืองสดใส แล้วค่อยๆเปลี่ยนเป็นสีเขียวสดทางตอนบนและด้านข้างของหัว บริเวณท้ายทอยเจือสีทองเล็กน้อย ซึ่งลักษณะดังกล่าวนี้มักเข้าใจผิดว่าเป็นนกเขียวก้านตองหน้าผากสีทอง แต่จุดที่ต่างคือสีเหลืองจะไม่เข้มมาก และแถบสีฟ้าที่ปีกจะดูเด่นชัดกว่า

นกที่ยังไม่เต็มวัย ทั้งสองเพศจะมีสีเขียวตลอดตัว และมีสีเหลืองแซมเล็กน้อยที่ท้ายทอย แต่ก็ยังคงเอกลักษณ์มีแถบสีฟ้าสดใสที่ ขนคลุมปีก ขนปลายปีก ขนหางคู่นอก สีฟ้าจะดูหม่นกว่านกเพศผู้ตัวเต็มวัยเล็กน้อย

ชนิดย่อย C. c. flavocineta (นกเขียวก้านตองกีนาบาลู) ซึ่งพบบนเทือกเขากีนาบาลู ในตอนเหนือของเกาะบอร์เนียว นกเพศเมีย จะมีแถบสีดำที่คาง หัวตา ใต้ตา และ ใต้คอ เช่นเดียวกับนกตัวผู้ แต่ไม่มีแถบสีเหลืองล้อมรอบ

คำถาม: นกเขียวก้านตองปีกสีฟ้า พบครั้งแรกที่ใด
คำตอบ: ในเขตโคชินไชน่า (ปัจจุบันคือเวียดนามใต้)

คำถาม: นกเขียวก้านตองปีกสีฟ้ามีความยาวจากปลายปากถึงปลายหางเท่าใด
คำตอบ: 19 เซนติเมตร

คำถาม: นกเขียวก้านตองปีกสีฟ้าเพศผู้ จะมีบริเวณคางเป็นสีใด
คำตอบ: สีดำ

คำถาม: นกเขียวก้านตองกีนาบาลู พบในตอนเหนือของเกาะใด
คำตอบ: เกาะบอร์เนียว

คำถาม: นกเขียวก้านตองกีนาบาลูเพศเมีย มีลักษณะอย่างไร
คำตอบ: มีแถบสีดำที่คาง หัวตา ใต้ตา และ ใต้คอ เช่นเดียวกับนกตัวผู้ แต่ไม่มีแถบสีเหลืองล้อมรอบ
ยานจอตโต

ยานอวกาศจอตโต (Giotto) เป็นยานอวกาศที่ไปสำรวจดาวหางฮัลเลย์ ตั้งตามชื่อของจิตรกรจอตโต ผู้วาดภาพดาวหางลงบนผนังโบสถ์เมืองปาดัวของอิตาลี เมื่อ ค.ศ. 1303 ตามที่เขาได้เห็นเมื่อสองปีก่อนหน้านั้น

กล้องถ่ายรูปและอุปกรณ์อย่างอื่นในยานได้ปฏิบัติงานอย่างสมบูรณ์ จนกระทั่ง 2 วินาที ก่อนเข้าไปใกล้ใจกลางหัวที่สุดในเดือนมีนาคม ค.ศ. 1986 และแล้วฝุ่นก็ชนยาน ทำให้กล้องหยุดทำงานและติดต่อกับยานไม่ได้เป็นเวลาสั้น ๆ ใน ค.ศ. 1992 อุปกรณ์หลายอย่างของยานจอตโต ยังเปิดใช้ได้อีกในการสังเกตดาวหางอีกดวงหนึ่งชื่อว่า ดาวหางกริกก์-สคเจลเลอรุป

คำถาม: ยานอวกาศจอตโต เป็นยานอวกาศที่ไปสำรวจอะไร ?
คำตอบ: ดาวหางฮัลเลย์

คำถาม: จิตรกรจอตโต คือใคร ?
คำตอบ: ผู้วาดภาพดาวหางลงบนผนังโบสถ์

คำถาม: จิตรกรจอตโต วาดภาพดาวหางลงบนผนังโบสถ์เมืองอะไร ?
คำตอบ: เมืองปาดัว

คำถาม: ผู้วาดภาพดาวหางลงบนผนังโบสถ์เมืองปาดัวของอิตาลี เมื่อปีใด ?
คำตอบ: ค.ศ. 1303

คำถาม: กล้องถ่ายรูปและอุปกรณ์อย่างอื่นในยานได้ปฏิบัติงานอย่างสมบูรณ์ จนกระทั่ง 2 วินาที ก่อนเข้าไปใกล้ใจกลางหัวที่สุดในเดือนใด ?
คำตอบ: เดือนมีนาคม ค.ศ. 1986
โดนต์เซย์ยูเลิฟมี

"โดนต์เซย์ยูเลิฟมี" (อังกฤษ: Don't Say You Love Me) เป็นซิงเกิลเปิดตัวของวงเอ็มทูเอ็ม ดูโอแนวป็อปจากนอร์เวย์ที่ประกอบด้วยสมาชิกคือ เมเรียน เรเวน และ มาริต ลาร์เซน เพลงออกอากาศครั้งแรกทางเรดิโอดิสนีย์ ก่อนที่จะออกอากาศอย่างเป็นทางการทางสถานีวิทยุอเมริกันและออกจำหน่ายเป็นซิงเกิลในเดือนตุลาคม ค.ศ. 1999 โดยยังบรรจุอยู่ในอัลบั้มเพลงประกอบภาพยนตร์ โปเกมอน เดอะมูฟวี่ ตอน ความแค้นของมิวทู ออกจำหน่ายเดือนตุลาคม ค.ศ. 1999 และยังอยู่ในอัลบั้มเปิดตัวของเอ็มทูเอ็มชุด เชดส์ออฟเพอร์เพิล (2000) นอกจากนั้นยังรวมอยู่ในอัลบั้มรวมเพลงของวงชุด เดอะเดย์ยูเวนต์อะเวย์: เดอะเบสต์ออฟเอ็มทูเอ็ม (2003)

เพลงได้รับเสียงวิจารณ์ด้านบวก ชัค เทย์เลอร์ จากนิตยสาร บิลบอร์ด เขียนไว้ว่า "น่าลุ่มหลงอย่างยิ่ง" และสามารถเข้าถึงกลุ่มคนฟังทั้งวุ่ยรุ่นและรุ่นใหญ่ เพลงขึ้นอันดับ 2 ในนอร์เวย์, อันดับ 4 ทั้งในออสเตรเลียและนิวซีแลนด์, อันดับ 16 ในสหราชอาณาจักร และอันดับ 21 บนชาร์ต บิลบอร์ด ฮอต 100 ซิงเกิลได้รับการยืนยันระดับแผ่นเสียงทองคำในสหรัฐและออสเตรเลีย และยังคงเป็นเพลงฮิตที่สุดของเอ็มทูเอ็ม วงยังได้แสดงเพลงนี้ในตอนของรายการ วันเวิลด์, ท็อปออฟเดอะป็อปส์ และ ดิสนีย์แชนเนลอินคอนเสิร์ต มีมิวสิกวิดีโอที่คล้ายคลึงกันออกมา 2 ตัว โดยมีตัวหนึ่งมีภาพจาก โปเกมอน เดอะมูฟวี่ ตอน ความแค้นของมิวทู ด้วย

คำถาม: โดนต์เซย์ยูเลิฟมี เป็นซิงเกิลเปิดตัวของวงอะไร
คำตอบ: วงเอ็มทูเอ็ม

คำถาม: โดนต์เซย์ยูเลิฟมี ร้องแนวอะไร
คำตอบ: แนวป็อป

คำถาม: โดนต์เซย์ยูเลิฟมี มาจากประเทศอะไร
คำตอบ: นอร์เวย์

คำถาม: โดนต์เซย์ยูเลิฟมี ออกอากาศอย่างเป็นทางการทางสถานีวิทยุอเมริกันและออกจำหน่ายเป็นซิงเกิลในปีอะไร
คำตอบ: ค.ศ. 1999
วิทยาลัยเทคโนโลยีบริหารธุรกิจรักไทย สิรินธร

วิทยาลัยเทคโนโลยีบริหารธุรกิจรักไทย สิรินธร (อังกฤษ: Rakthai Sirindhorn Business and Administration Technological College) เป็นวิทยาลัยอาชีวศึกษาเอกชน ในสังกัดสำนักงานคณะกรรมการการอาชีวศึกษา ก่อตั้งขึ้นเมื่อปี พ.ศ. 2548 ตั้งอยู่ที่ อำเภอสิรินธร จังหวัดอุบลราชธานี จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ผู้รับใบอนุญาตคือ บริษัทเทคโนโลยีบริหารธุรกิจรักไทย จำกัด โดยนายศิริธัช โรจนพฤษ์ เป็นผู้รับใบอนุญาต

ในวันที่ 24 ธันวาคม 2554 ได้ยกวิทยฐานะเป็น วิทยาลัยเทคโนโลยีบริหารธุรกิจรักไทย สิรินธร (Rakthai Sirindhorn Business and Administration Technological College)[1]

ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งของรัฐและเอกชนถูกควบรวมเข้าด้วยกันโดยมีผลตั้งแต่วันที่ 13 กุมภาพันธ์ 2559[2]

คำถาม: วิทยาลัยเทคโนโลยีบริหารธุรกิจรักไทย สิรินธร เป็นวิทยาลัยของภาคอะไร
คำตอบ: เอกชน

คำถาม: วิทยาลัยเทคโนโลยีบริหารธุรกิจรักไทย สิรินธร อยู่ในสังกัดอะไร
คำตอบ: สำนักงานคณะกรรมการการอาชีวศึกษา

คำถาม: วิทยาลัยเทคโนโลยีบริหารธุรกิจรักไทย สิรินธร ก่อตั้งเมื่อไร
คำตอบ: พ.ศ. 2548

คำถาม: วิทยาลัยเทคโนโลยีบริหารธุรกิจรักไทย สิรินธร ตั้งอยู่ที่ไหน
คำตอบ: อำเภอสิรินธร จังหวัดอุบลราชธานี
มด (บุคคล)

แม่มด หมายถึง หมอเวทมนตร์หรือหมอผี ถ้าเป็นชายเรียก พ่อมด ถ้าเป็นหญิงเรียก แม่มด หรือหญิงแก่เรียก ยายมด คำว่า "มด" นี้ ยังใช้เป็นคำประกอบกับคำ "หมอ" เป็น "มดหมอ" หมายความว่า หมอทั่ว ๆ ไป อีกด้วย[1]

คำถาม: แม่มดหมายถึงอะไร
คำตอบ: แม่มด หมายถึง

คำถาม: มดหมอหมายความว่าอะไร
คำตอบ: หมอทั่ว ๆ ไป

คำถาม: ถ้าเป็นชายเรียกว่าอะไร
คำตอบ: พ่อมด
สารอาหารที่แนะนำให้บริโภคประจำวันสำหรับคนไทยอายุตั้งแต่ 6 ปีขึ้นไป

สารอาหารที่แนะนำให้บริโภคประจำวันสำหรับคนไทยอายุตั้งแต่ 6 ปีขึ้นไป (อังกฤษ: Thai Recommended Daily Intakes: Thai RDI) เป็นค่าอ้างอิงที่สำนักงานคณะกรรมการอาหารและยาจัดทำขึ้น เพื่อใช้คำนวณและแสดงในฉลากโภชนาการ โดยคิดจากความต้องการพลังงานวันละ 2,000 กิโลแคลอรี โดยมีเกณฑ์ ดังนี้

โปรตีน ตามน้ำหนักตัว กรัม (เช่น น้ำหนักตัว 50 กิโลกรัม ควรได้รับโปรตีนต่อวันคือ 50 กรัม)
ไขมันทั้งหมด น้อยกว่า 65 กรัม
กรดไขมันอิ่มตัว น้อยกว่า 20 กรัม
คอเลสเตอรอล น้อยกว่า 300 มิลลิกรัม
คาร์โบไฮเดรต ทั้งหมด 300 กรัม
ใยอาหาร 25 กรัม
โซเดียม น้อยกว่า 2,400 มิลลิกรัม

คำถาม: พลังงานที่ร่างกายต้องการในหนึ่งคือเท่าไหร่
คำตอบ:  2,000 กิโลแคลอรี

คำถาม: ต้องการโปรตีนเท่าใด
คำตอบ:  ตามน้ำหนักตัว กรัม (เช่น น้ำหนักตัว 50 กิโลกรัม ควรได้รับโปรตีนต่อวันคือ 50 กรัม)

คำถาม: ต้องไขมันทั้งหมดน้อยกว่าเท่าไหร่
คำตอบ: 65 กรัม

คำถาม: คาร์โบไฮเดรตเท่าใด
คำตอบ: 300 กรัม

คำถาม: คอเลสเตอรอลน้อยกว่าเท่าใด
คำตอบ: 300 มิลลิกรัม
เอสิกส์

เอสิกส์ (อังกฤษ: ASICS) ตราสินค้าผลิตภัณฑ์กีฬาและรองเท้ากีฬาสัญชาติญี่ปุ่น ก่อตั้งขึ้นเมื่อวันที่ 1 กันยายน ค.ศ. 1949 โดย คิฮะชิโระ โอะนิซุกะ ที่เริ่มก่อตั้งบริษัทรองเท้ากีฬาของตนเอง คือ โอนิซุกะไทเกอร์ (Onitsuka Co., Ltd.) โดยการผลิตรองเท้าบาสเกตบอลจากห้องนั่งเล่นของตนเองในเมืองโกเบะ ประเทศญี่ปุ่น และในปี ค.ศ. 1977 ได้เลือกใช้ชื่อ ASICS เป็นชื่อสำหรับบริษัทของตน โดยคำ ๆ นี้มีที่มาจากวลีภาษาละติน คำว่า Anima Sana In Corpore Sano หรือตัวย่อว่า ASICS ซึ่งมีหมายความว่า "จิตใจที่แจ่มใสย่อมอยู่ในร่างกายที่สมบูรณ์" [1]

ต่อมาเอสิกส์มีการแนะนำผลิตภัณฑ์ไปยังสหรัฐอเมริกาในปี ค.ศ. 1977 และได้รับความนิยมไปทั่วโลกจนถึงปัจจุบัน

สำหรับในประเทศไทย มีร้านสำหรับจำหน่ายสินค้าของเอสิกส์โดยตรงที่ชั้น 3 ห้างสรรพสินค้าเซ็นทรัลเวิลด์ โดยเปิดไปเมื่อต้นปี ค.ศ. 2013[2], ที่ชั้น 2 ห้างสรรพสินค้าเมกาบางนา ที่เปิดไปเมื่อวันที่ 1 สิงหาคม ค.ศ. 2015[3], ชั้น G ห้างสรรพสินค้าฟิวเจอร์พาร์ครังสิต และชั้น 1 ห้างสรรพสินค้าเซ็นทรัลพลาซาเวสต์เกต

คำถาม: เอสิกส์ (อังกฤษ: ASICS) คือ ?
คำตอบ: ตราสินค้าผลิตภัณฑ์กีฬาและรองเท้ากีฬา

คำถาม: ่ีเป็นของสัญชาติใด ?
คำตอบ: สัญชาติญี่ปุ่น

คำถาม: ก่อตั้งขึ้นเมื่อวันที่ ?
คำตอบ: 1 กันยายน ค.ศ. 1949

คำถาม: เริ่มก่อตั้งบริษัทรองเท้ากีฬาของตนเอง คือ ?
คำตอบ: อนิซุกะไทเกอร์

คำถาม: ต่อมาเอสิกส์มีการแนะนำผลิตภัณฑ์ไปยังสหรัฐอเมริกาในปี ค.ศ.ใด ?
คำตอบ: ค.ศ. 1977
ศึกดีซีพีเวิลด์มวยไทยซุปเปอร์ไฟท์

ศึก ดีซีพี เวิลด์ มวยไทยซุปเปอร์ไฟท์ เป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางช่อง 5 และ TGN ทุกวันอังคาร เวลา 20.20 น. - 22.00 น. โดยเริ่มในวันอังคารที่ 12 กุมภาพันธ์ พ.ศ. 2562 จนถึงปัจจุบัน

คำถาม: ศึกดีซีพีเวิลด์มวยไทยซุปเปอร์ไฟท์ เป็นรายการอะไร
คำตอบ: รายการโทรทัศน์ถ่ายทอดสดกีฬามวยไทย

คำถาม: ศึกดีซีพีเวิลด์มวยไทยซุปเปอร์ไฟท์ ได้รับความนิยมหรือไม่
คำตอบ: รับความนิยม

คำถาม: ศึกดีซีพีเวิลด์มวยไทยซุปเปอร์ไฟท์ รายการนี้ทำการถ่ายทอดทางช่องอะไร
คำตอบ: ช่อง 5

คำถาม: ศึกดีซีพีเวิลด์มวยไทยซุปเปอร์ไฟท์ ถ่ายทอดทุกวันและเวลาอะไร
คำตอบ: ทุกวันอังคาร เวลา 20.20 น. - 22.00 น.

คำถาม: ศึกดีซีพีเวิลด์มวยไทยซุปเปอร์ไฟท์ เริ่มในวันที่เท่าไร
คำตอบ: 12 กุมภาพันธ์ พ.ศ. 2562
แอนโธซัว

แอนโธซัว (Anthozoa) เป็นชั้นหนึ่งในไฟลัมไนดาเรีย เป็นสิ่งมีชีวิตที่มีรูปร่างเป็นแท่งคล้ายดอกไม้ มีโครงสร้างค้ำจุน อาศัยอยูเดี่ยวๆหรือเป็นโคโลนี อาศัยอยู่ในทะเลทั้งหมด แบ่งได้เป็นสี่กลุ่มคือ ดอกไม้ทะเล ปะการังแข็ง ปะการังอ่อน และกัลปังหา

คำถาม: แอนโธซัวเป็นชั้นหนึ่งในไหน
คำตอบ: ไฟลัมไนดาเรีย

คำถาม: แอนโธซัวมีรูปร่างเป็นอย่างไร
คำตอบ: มีรูปร่างเป็นแท่งคล้ายดอกไม้

คำถาม: แอนโธซัวอาศัยอยู่ที่ใด
คำตอบ: ในทะเลทั้งหมด

คำถาม: แอนโธซัวแบ่งออกเป็นกี่กลุ่ม
คำตอบ: สี่กลุ่ม

คำถาม: แอนโธซัวแบ่งออกเป็นกลุ่มอะไรบ้าง
คำตอบ: ดอกไม้ทะเล ปะการังแข็ง ปะการังอ่อน และกัลปังหา
Non-slip Floor Affection Frosting

Non-slip Floor Affection Frosting
รายละเอียดสินค้า
ใช้สำหรับงานตกแต่งภายในทั่วไป โดยเฉพาะใช้ตกแต่งเป็นพื้น บันได ระเบียง เพิ่มความแข็งแรงโดยการ ลามิเนท และ เทมเปอร์ได้
คุณสมบัติ
ประเภทกระจกตกแต่งภายในแบบกระจกหลอมลวดลาย
ลวดลาย/ดีไซน์แบบพื้นผิวมีลาย
ขนาด W1830 x H2440 หนา 12 mm.
ไม่ทราบราคาสินค้า

คำถาม: ขอทราบชื่อสินค้าหน่อย
คำตอบ: Non-slip Floor Affection Frosting

คำถาม: ราคาเท่าไรหรอครับ
คำตอบ: ไม่ทราบราคาสินค้า

คำถาม: ขนาดของสินค้า
คำตอบ: ขนาด W1830 x H2440 หนา 12 mm.
อำเภอพังโคน

พังโคน เป็นอำเภอที่ตั้งอยู่เกือบกึ่งกลางจังหวัดสกลนคร และเป็นอำเภอที่มีความเจริญมากอีกอำเภอหนึ่ง เป็นรองแค่เพียงอำเภอเมืองสกลนคร และอำเภอสว่างแดนดิน ถือเป็นศูนย์กลางทางด้านการค้าและการคมนาคมขนส่งทางตอนกลางของจังหวัด
ที่ตั้งและอาณาเขต
อำเภอพังโคนตั้งอยู่ทางตอนกลางค่อนไปทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้

ทิศเหนือ ติดต่อกับอำเภอวานรนิวาส
ทิศตะวันออก ติดต่อกับอำเภอพรรณานิคม
ทิศใต้ ติดต่อกับอำเภอพรรณานิคมและอำเภอวาริชภูมิ
ทิศตะวันตก ติดต่อกับอำเภอสว่างแดนดิน

คำถาม: อำเภอพังโคน อยู่ในจังหวัดอะไร
คำตอบ: จังหวัดสกลนคร

คำถาม: อำเภอพังโคน ตั้งอยู่ที่ไหน
คำตอบ: ตั้งอยู่เกือบกึ่งกลางจังหวัดสกลนคร

คำถาม: อำเภอพังโคน มีจุดเด่นอะไร
คำตอบ: ศูนย์กลางทางด้านการค้าและการคมนาคมขนส่งทางตอนกลาง

คำถาม: อำเภอพังโคน ทิศเหนือติดกับอะไร
คำตอบ: ติดต่อกับอำเภอวานรนิวาส

คำถาม: อำเภอพังโคน ทิศตะวันตกติดกับอะไร
คำตอบ: ติดต่อกับอำเภอสว่างแดนดิน
ไวยากรณ์

ไวยากรณ์ (Grammar) คือ การศึกษากฎเกณฑ์ของภาษา ซึ่งรวมถึง เสียง คำศัพท์ ประโยค และส่วนประกอบอื่น ๆ เช่น การประสมคำ และการตีความ คำว่าไวยากรณ์ยังหมายถึงคุณลักษณะเชิงนามธรรมของตำราที่นำเสนอกฎเหล่านี้ด้วย

คำถาม: ไวยากรณ์คืออะไร
คำตอบ: การศึกษากฎเกณฑ์ของภาษา

คำถาม: ไวยากรณ์หมายถึงสิ่งใดบ้าง
คำตอบ: เสียง คำศัพท์ ประโยค และส่วนประกอบอื่น ๆ เช่น การประสมคำ และการตีความ
ปลาคางเบือน

ปลาคางเบือน (อังกฤษ: Twisted-jaw catfish; ชื่อวิทยาศาสตร์: Belodontichthys truncatus) ปลาน้ำจืดชนิดหนึ่งในวงศ์ปลาเนื้ออ่อน (Siluridae) ชนิดหนึ่ง มีลักษณะส่วนหัวแบนข้างมากเช่นเดียวกับลำตัว รูปร่างเพรียวยาว ด้านท้ายเล็กหัวและจะงอยปากงอนขึ้นด้านบน ปากกว้างมาก คางเชิดขึ้น จึงได้ชื่อว่า "คางเบือน" มีฟันแหลมคมบนขากรรไกร ตาโตอยู่ตอนกลางของหัว ใกล้มุมปากมีหนวด 1 คู่ยาวจนถึงครีบอก ครีบหลังเล็กมาก ครีบอกใหญ่ปลายแหลม ครีบท้องเล็ก ครีบหางเล็กเว้าตื้น ตัวมีสีเงินวาวหรือเหลือบสีเขียวอ่อน ด้านท้องสีจาง ครีบก้นและครีบหางมีขอบสีคล้ำ มีขนาดประมาณ 35-40 เซนติเมตร พบใหญ่สุดถึง 80 เซนติเมตร
พบในแม่น้ำสายใหญ่ทั่วประเทศ ยกเว้นแม่น้ำสาละวินและภาคตะวันออก ในธรรมชาติมักอยู่ในแหล่งน้ำที่มีกระแสน้ำไหลเวียนดี โดยหันหน้าทวนกระแสน้ำเพื่อดักจับกินลูกปลาขนาดเล็ก ๆ ที่รวมฝูงกันตามตอม่อสะพาน หรือบริเวณประตูน้ำหน้าเขื่อน เนื้อมีรสชาติดีและราคาแพง สามารถปรุงเป็นอาหารได้หลายชนิด เช่น ทอดกระเทียม ต้มยำ และยังนิยมเลี้ยงเป็นปลาสวยงามด้วย โดยปลาที่เลี้ยงกันจะเป็นปลาที่จับได้จากธรรมชาติ มักจะมีขายกันในช่วงปลายฤดูฝน
ปลาคางเบือนยังมีชื่อเรียกในภาษาอีสานอีกว่า "เบี้ยว", "ขบ" , "ปากวิบ" หรือ "แก็ก"

คำถาม: ปลาคางเบือนมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Belodontichthys truncatus

คำถาม: ปลาคางเบือนจัดว่าเป็นน้ำจืดที่จัดอยู่ในวงศ์ใด
คำตอบ: วงศ์ปลาเนื้ออ่อน (Siluridae)
เอ็ม (เจมส์ บอนด์)

เอ็ม เป็นตัวละครในนิยายชุดเจมส์ บอนด์ แต่งโดยเอียน เฟลมมิง ซึ่งรวมถึงภาพยนตร์และวิดีโอเกมในชุดเจมส์ บอนด์ด้วย

"เอ็ม" เป็นรหัสเรียกตำแหน่งหัวหน้าหน่วยงานสืบราชการลับของสหราชอาณาจักร (MI6) เชื่อกันว่าเอียน เฟลมมิงนั้นได้แรงบันดาลใจมาจากผู้อำนวยการหน่วยสืบราชการลับคนแรกเซอร์แมนสฟิลด์ สมิธ-คัมมิง (Mansfield Smith-Cumming) ซึ่งใช้ตัวย่อในเอกสารว่า "ซี" (C) และประเพณีถูกดำเนินต่อมาโดยผู้อำนวยการคนอื่นๆ

ในฉบับนิยาย ชื่อจริงของ "เอ็ม" คือ "Sir Miles Messervy" โดยจะมีผู้ช่วยเป็นเลขานุการชื่อมิสมันนี่เพนนี และหัวหน้าสต๊าฟชื่อบิล แทนเนอร์

คำถาม: เอ็ม เป็นตัวละครในนิยายชุดอะไร
คำตอบ: เจมส์ บอนด์

คำถาม: เจมส์ บอนด์ แต่งโดยใคร
คำตอบ: เอียน เฟลมมิง

คำถาม: เอ็ม เป็นรหัสเรียกตำแหน่งหัวหน้าหน่วยงานสืบราชการลับของอะไร
คำตอบ: สหราชอาณาจักร

คำถาม: เอียน เฟลมมิงนั้นได้แรงบันดาลใจมาจากใคร
คำตอบ: ผู้อำนวยการหน่วยสืบราชการลับคนแรกเซอร์แมนสฟิลด์ สมิธ-คัมมิง

คำถาม: ในฉบับนิยาย ชื่อจริงของ "เอ็ม" คือใคร
คำตอบ: Sir Miles Messervy
จีน แฮกแมน

จีน อัลเลน "จีน" แฮกแมน (อังกฤษ: Eugene Allen "Gene" Hackman)[1] เกิดเมื่อวันที่ 30 มกราคม ค.ศ. 1930 เป็นนักแสดงชายชาวอเมริกัน ที่เคยได้รับรางวัลออสการ์ 2 ปีและปัจจุบันเป็นนักเขียนนิยาย

แฮกแมนมีผลงานภาพยนตร์กว่า 80 เรื่อง เขามีชื่อเสียงจากผลงานในปี 1967 ในบทบาท บัก บาร์โรว์ใน Bonnie and Clyde ซึ่งทำให้เขาได้รับการเสนอชื่อเข้าชิงรางวัลออสการ์ครั้งแรก และบทตำรวจใน The French Connection ปั 1972 ที่ได้รับรางวัลออสการ์ และบท เล็กซ์ ลูเธอร์ ในภาพยนตร์ชุดซูเปอร์แมน ถึง 3 ภาค ตั้งแต่ปี 1978 ถึง 1987

ในปี ค.ศ. 2004 แฮกแมนให้สัมภาษณ์ในรายการของแลร์รี คิง ว่าเขาจะยุติอาชีพนักแสดง และหันไปเขียนหนังสือ ผลงานแสดงเรื่องสุดท้ายของเขาคือเรื่อง Welcome to Mooseport รับบทเป็นอดีตประธานาธิบดีแห่งสหรัฐอเมริกา

คำถาม: จีน อัลเลน เกิดวันที่เท่าไร
คำตอบ: 30 มกราคม ค.ศ. 1930

คำถาม: จีน อัลเลน เป็นนักแสดงประเทศอะไร
คำตอบ: อเมริกัน

คำถาม: จีน อัลเลน เคยรับรางวัลออสก้ากี่ครั้ง
คำตอบ: 2 ปี

คำถาม: จีน อัลเลน แสดงภาพยนตร์กี่เรื่อง
คำตอบ: 80 เรื่อง

คำถาม: จีน อัลเลน มีชื่อเสียงครั้งแรกในปีอะไร
คำตอบ: 1967
การยุบสภาผู้แทนราษฎรไทย

การยุบสภาผู้แทนราษฎรไทย คือ การทำให้ความเป็นสมาชิกภาพของสมาชิกสภาผู้แทนราษฎรไทยสิ้นสุดลง โดยนายกรัฐมนตรีเสนอให้พระมหากษัตริย์ทรงตราพระราชกฤษฎีกายุบสภาผู้แทนราษฎร อันเป็นผลให้สภาผู้แทนราษฎรสิ้นสุดลงและสมาชิกสภาผู้แทนราษฎรทั้งปวงพ้นจากตำแหน่งก่อนวาระ ทั้งนี้ เพื่อจัดการเลือกตั้งใหม่ การยุบสภาเป็นมาตรการสำคัญอย่างหนึ่งของระบบรัฐสภาที่ทำให้มีการคานอำนาจกันระหว่างฝ่ายนิติบัญญัติกับฝ่ายบริหาร[ต้องการอ้างอิง] อาจนำมาใช้แก้ปัญหาทางตันทางการเมือง นอกจากทางอื่น เช่น รัฐบาลลาออก

อนึ่ง เหตุผลในการยุบสภานั้น หาได้มีบทบัญญัติแห่งกฎหมายใดบัญญัติไว้ไม่ ดังนี้ จึงเป็นไปตามประเพณีการปกครองตลอดจนสภาวการณ์ของประเทศในขณะนั้น อาทิ เกิดความขัดแย้งรุนแรงในรัฐสภาหรือระหว่างพรรคร่วมรัฐบาล การใช้เป็นเครื่องมือในการชิงความได้เปรียบทางการเมือง เช่น ขณะที่ตนมีคะแนนนิยมสูงมาก การที่สภาวการณ์ต่าง ๆ สุกงอมพอสมควรที่จะจัดให้มีการเลือกตั้งก่อนครบอายุสภา เช่น ดำเนินการตามรัฐธรรมนูญได้เสร็จสิ้นแล้ว.

คำถาม: การยุบสภาผู้แทนราษฎรไทย คืออะไร
คำตอบ: ารทำให้ความเป็นสมาชิกภาพของสมาชิกสภาผู้แทนราษฎรไทยสิ้นสุดลง

คำถาม: การยุบสภาผู้แทนราษฎรไทยจะต้องทำอย่างไร
คำตอบ: นายกรัฐมนตรีเสนอให้พระมหากษัตริย์ทรงตราพระราชกฤษฎีกายุบสภาผู้แทนราษฎร

คำถาม: ผลจากการยุบสภาผู้แทนราษฎรไทยคืออะไร
คำตอบ: สภาผู้แทนราษฎรสิ้นสุดลงและสมาชิกสภาผู้แทนราษฎรทั้งปวงพ้นจากตำแหน่งก่อนวาร

คำถาม: เหตุผลในการยุบสภาผู้แทนราษฎรไทย คืออะไร
คำตอบ: หาได้มีบทบัญญัติแห่งกฎหมายใดบัญญัติไว้ไม่
ไอซ์วัน

ไอซ์วัน (อังกฤษ: IZ*ONE; เกาหลี: 아이즈원 อาอีจือว็อน; ญี่ปุ่น: アイズワン ไอซูวัง) เป็นเกิร์ลกรุ๊ปสัญชาติเกาหลีใต้และญี่ปุ่น สมาชิกวงมาจากรายการการแข่งขัน พรอดิวซ์โฟร์ตีเอต ซึ่งเป็นรายการคัดเลือกเด็กฝึกจากหลายบริษัทในประเทศเกาหลีและ 48 กรุ๊ป จากประเทศญี่ปุ่น ให้เหลือเด็กฝึก 12 คน ซึ่งบริษัท CJ E&M ได้รับเข้าสังกัดไว้ และเด็กฝึก 12 คนนั้นก็ได้มาเป็นสมาชิกวงไอซ์วัน มีสัญญาเปิดตัวทั้งหมด 2 ปี 6 เดือน โดยมีสมาชิก 12 คน ได้แก่ ชัง ว็อนย็อง, ซากูระ มิยาวากิ, โช ยูรี, ชเว เยนา, อัน ยูจิน, นาโกะ ยาบูกิ, คว็อน อึนบี, คัง ฮเยว็อน, ฮิโตมิ ฮนดะ, คิม แชว็อน, คิม มินจู, และอี แชย็อน

ไอซ์วันเปิดตัวครั้งแรกเมื่อวันที่ 29 ตุลาคม พ.ศ. 2561 ด้วยมินิอัลบั้ม คัลเลอร์ไรซ์ (COLOR*IZ) พร้อมกับประกาศชื่อแฟนคลับอย่างเป็นทางการในชื่อ วิซวัน (WIZ*ONE) ปัจจุบันวงอยู่ภายใต้การบริหารของ Off The Record Entertainment ในเกาหลีใต้ และ AKS ในญี่ปุ่น

คำถาม: ชื่อแฟนคลับของไอซ์วันคืออะไร
คำตอบ: วิซวัน (WIZ*ONE)

คำถาม: สมาชิกของไอซ์วันมีทั้งหมดกี่คน
คำตอบ: มีสมาชิก 12 คน

คำถาม: ไอซ์วันเดบิวต์เมื่อวันใด
คำตอบ: วันที่ 29 ตุลาคม พ.ศ. 2561

คำถาม: ไอซ์วันเป็นเกิร์ลกรุ๊ปที่เกิดมาจากรายการใด
คำตอบ: รายการการแข่งขัน พรอดิวซ์โฟร์ตีเอต
ปลาดัก

ปลาดัก (อังกฤษ: Blackskin catfish) ปลาดุกชนิดหนึ่งมีชื่อวิทยาศาสตร์ว่า Clarias meladerma อยู่ในวงศ์ปลาดุก (Clariidae) มีรูปร่างลักษณะคล้ายปลาดุกด้าน (C. batrachus) เว้นแต่ที่ครีบอกด้านหน้ามีลักษณะขอบหยักคล้ายฟันเลื่อย และมีผิวเนื้อสีดำ จึงมีชื่อเรียกอีกชื่อหนึ่งว่า "ปลาดุกเนื้อเลน" (ภาษาใต้) โตเต็มที่ขนาดความยาวประมาณ 35 เซนติเมตร
ในประเทศไทยพบได้แถบภาคกลางตอนบนและภาคอีสาน ในต่างประเทศพบได้ที่ฟิลิปปินส์และอินโดนีเซีย โดยสถานที่ค้นพบครั้งแรกคือ ปัตตาเวีย (ปัจจุบัน คือ จาการ์ตา) บนเกาะชวา ในอินโดนีเซีย[1]
ไม่มีการเลี้ยงเป็นปลาเศรษฐกิจ

คำถาม: ปลาดักมีชื่อทางวิทยาศาศตร์ว่าอย่างไีร
คำตอบ: ชื่อวิทยาศาสตร์ว่า Clarias meladerma

คำถาม: ปลาดักนั้นเป็นปลาที่จัดอย่ในวงศ์ใด
คำตอบ: วงศ์ปลาดุก (Clariidae)

คำถาม: ทางภาษาใต้เรียกปลาดักอีกชื่อหนึ่งว่าอะไร
คำตอบ: ปลาดุกเนื้อเลน

คำถาม: เราสามารถพบปลาดักได้เขตภาคใดบ้างในประเทศไทย
คำตอบ: ประเทศไทยพบได้แถบภาคกลางตอนบนและภาคอีสาน
อุโมงค์ฐานก็อทฮาร์ท

อุโมงค์ฐานก็อทฮาร์ท (เยอรมัน: Gotthard-Basistunnel; อิตาลี: Galleria di base del San Gottardo; โรแมนช์: Tunnel da basa dal Son Gottard; ฝรั่งเศส: Tunnel de base du Saint-Gothard) เป็นอุโมงค์ฐานสำหรับทางรถไฟที่ลอดผ่านเทือกเขาแอลป์ในประเทศสวิตเซอร์แลนด์ บริเวณช่องเขาก็อทฮาร์ท เปิดใช้งานเมื่อวันที่ 1 มิถุนายน พ.ศ. 2559 แต่จะเริ่มใช้บริการอย่างเต็มรูปแบบในสิ้นปีนี้[4] และด้วยความยาวเฉลี่ยเส้นทาง 57.09 กิโลเมตร[3] ทำให้อุโมงค์แห่งนี้เป็นอุโมงค์สัญจรที่ยาวที่สุดและลึกที่สุดในโลก[5][6] และเป็นเส้นทางสัญจรระดับพื้นดินเส้นทางแรกผ่านเทือกเขาแอลป์[7] โครงการประกอบด้วยอุโมงค์สองอุโมงค์วิ่งขนานกัน แต่ละอุโมงค์มีทางรถไฟทางเดี่ยว สามารถรองรับรถไฟได้กว่า 200–250 ขบวนต่อวัน เชื่อมต่อเทศบาลแอสท์เฟ็ลท์ในรัฐอูรี กับเทศบาลโบดีโยในรัฐตีชีโน โดยผ่านด้านใต้ของเทศบาลเซดรุนในรัฐเกราบึนเดิน อุโมงค์แห่งนี้เป็นส่วนหนึ่งของโครงการแอลป์แทรนซิต หรืออีกชื่อหนึ่งคือ โครงการเชื่อมต่อทางรถไฟสายใหม่ผ่านเทือกเขาแอลป์ (New Railway Link through the Alps; NRLA) ซึ่งนอกจากอุโมงค์ฐานก็อทฮาร์ทแล้วยังมีอุโมงค์อื่น ๆ อีกคือ อุโมงค์ฐานเลิทช์แบร์คและอุโมงค์ฐานเชเนรี ซึ่งมีกำหนดเปิดใช้งานในปลายปี พ.ศ. 2560 เนื่องจากอุโมงค์ฐานก็อทฮาร์ทนั้นมีความยาวมากและเชื่อมรัฐสองรัฐที่อยู่คนละฟากของเทือกเขาแอลป์ ดังนั้นในบางวัน อุณหภูมิของสองปากอุโมงค์อาจแตกต่างกันมากถึง 10 องศาเซลเซียส แต่โดยเฉลี่ยแล้วอุณหภูมิจะแตกต่างกัน 2 ถึง 3 องศาเซลเซียส โดยที่ปากอุโมงค์ด้านเหนือจะหนาวกว่าด้านใต้

คำถาม: บริเวณช่องเขาก็อทฮาร์ท เปิดใช้งานเมื่อวันที่เท่าใด
คำตอบ: เปิดใช้งานเมื่อวันที่ 1 มิถุนายน พ.ศ. 2559

คำถาม: อุโมงค์ฐานก็อทฮาร์ท มีเส้นทางสัญจรเป็นอย่างไร
คำตอบ: อุโมงค์แห่งนี้เป็นอุโมงค์สัญจรที่ยาวที่สุดและลึกที่สุดในโลก

คำถาม: อุโมงค์ฐานก็อทฮาร์ท สามารถรองรับรถไฟได้กี่ขบวน
คำตอบ: 200–250 ขบวนต่อวัน

คำถาม: อุโมงค์ฐานก็อทฮาร์ทมีความยาวมากซึ่งเชื่อมรัฐอยู่กี่รัฐ
คำตอบ: เชื่อมรัฐสองรัฐ
พังก์ร็อก

พังก์ร็อก (อังกฤษ: punk rock) เป็นดนตรีร็อกประเภทหนึ่ง (โดยมากมักเรียกสั้น ๆ ว่า พังก์) มีการเคลื่อนไหวและเป็นที่รู้จักในช่วงกลางทศวรรษที่ 1970 พังก์ร็อกได้พัฒนาระหว่างปี ค.ศ. 1974 และ ค.ศ. 1977 ในสหรัฐอเมริกา, สหราชอาณาจักร และ ออสเตรเลีย โดยมีวงอย่าง เดอะราโมนส์, เซ็กซ์พิสทอลส์ และ เดอะแคลช ที่เป็นที่รู้จักในฐานะแนวหน้าของดนตรีประเภทนี้

ลักษณะดนตรีแบบ พังก์ร็อกมีลักษณะท่วงทำนองที่รุนแรง หยาบกระด้าง ด้วยความขาดทักษะของการเล่นดนตรี ส่วนการร้องก็จะเป็น "ตะโกน"หรือ "บ่น" และแฝงนัยยะของ "การต่อต้าน" และการยกย่อง "ความเป็นเลิศ" เครื่องดนตรีจะประกอบด้วย กีตาร์ไฟฟ้า 1 หรือ 2 ตัว ,เบสไฟฟ้าและชุดกลอง มักมีการเล่นแบบ 2 คอร์ด เพลงพังก์มักมีความยาวระหว่าง 2 ถึง 2 นาทีครึ่ง มีบางเพลงมีความยาวน้อยกว่า 1 นาทีก็มี เพลงพังก์ในช่วงแรกรับอิทธิพลจากร็อกแอนด์โรลคือมีท่อนประสานเสียง

พังก์ร็อกกลายเป็นกระแสนิยมหลักในสหราชอาณาจักรตั้งแต่ปลายทศวรรษที่ 1970 แต่ความโด่งดังในที่อื่นมีในจำกัด จนกระทั่งทศวรรษที่ 80 พังก์ร็อกได้เป็นที่รู้จักในกลุ่มเล็ก ๆ ทั่วทุกมุมโลก ส่วนมากจะถูกปฏิเสธจากดนตรีกระแสหลัก ในช่วงปลายยุคทศวรรษที่ 1970 ดนตรีพังก์ร็อกได้แตกแยกแขนง ไปหลากหลายทิศทาง เช่นเพลงแนว นิวเวฟ, โพสต์พังก์ โดยหลายวงได้ทำการทดลองแนวดนตรีไปในทิศทางอื่น เช่นแนวฮาร์ดคอร์พังก์ และ ออย! และ อะนาร์โค-พังก์ เป็นต้น

และพังก์ร็อกยุคใหม่ได้พัฒนาไปอีกขึ้น โดยเพลงแนวออลเทอร์นาทิฟร็อกได้รับความนิยมเหมือนตอนที่ได้พังก์ร็อกรับความนิยมในช่วงแรก

คำถาม: พังก์ร็อก คืออะไร
คำตอบ: ดนตรีร็อกประเภทหนึ่ง

คำถาม: พังก์ร็อกเป็นที่รู้จักในช่วงใด
คำตอบ: กลางทศวรรษที่ 1970

คำถาม: ระหว่างปี ค.ศ. 1974 และ ค.ศ. 1977 พังก์ร็อกได้ถูกพัฒนาในประเทศใดบ้าง
คำตอบ: สหรัฐอเมริกา, สหราชอาณาจักร และ ออสเตรเลีย

คำถาม: วงดนตรีที่เป็นวงแนวหน้าและเป็นที่รู้จักของดนตรีประเภทพังก์ร็อกมีอะไรบ้าง
คำตอบ: เดอะราโมนส์, เซ็กซ์พิสทอลส์ และ เดอะแคลช

คำถาม: ดนตรีแบบพังก์ร็อกมีลักษณะอย่างไร
คำตอบ: ท่วงทำนองที่รุนแรง หยาบกระด้าง ด้วยความขาดทักษะของการเล่นดนตรี

คำถาม: การร้องแบบพังก์ร็อกมีลักษณะอย่างไร
คำตอบ: "ตะโกน"หรือ "บ่น" และแฝงนัยยะของ "การต่อต้าน" และการยกย่อง "ความเป็นเลิศ"

คำถาม: พังก์ร็อกประกอบด้วยเครื่องดนตรีใดบ้าง
คำตอบ: กีตาร์ไฟฟ้า 1 หรือ 2 ตัว ,เบสไฟฟ้าและชุดกลอง

คำถาม: ในปลายทศวรรษที่ 1970 พังก์ร็อกเป็นที่นิยมในประเทศใด
คำตอบ: สหราชอาณาจักร

คำถาม: แนวเพลงใดบ้างที่แยกแขนงมาจากพังก์ร็อก
คำตอบ: นิวเวฟ, โพสต์พังก์

คำถาม: ในปัจจุบันพังก์ร็อกถูกพัฒนาเป็นแนวเพลงใด
คำตอบ: ออลเทอร์นาทิฟร็อก
ไมเคิล แจ็กสัน

ไมเคิล โจเซฟ แจ็กสัน (อังกฤษ: Michael Joseph Jackson) เป็นนักร้องชาวอเมริกัน นักแต่งเพลง นักออกแบบท่าเต้น นักแสดง โปรดิวเซอร์เพลงและนักการกุศล ได้รับการขนานนามว่าเป็น "ราชาเพลงป็อป" (The King of Pop) อิทธิพลทางดนตรี การเต้นรำ แฟชั่นและผลงานด้านมนุษยธรรม กับชีวิตส่วนตัวที่ถูกเผยแพร่ควบคู่ไปกับความสำเร็จ ทำให้เขาเป็นส่วนหนึ่งในวัฒนธรรมร่วมสมัยมากว่า 4 ทศวรรษ

เขาเป็นลูกคนที่ 8 ของครอบครัวแจ็กสัน ปรากฏตัวครั้งแรกในระดับอาชีพด้านดนตรีตั้งแต่อายุ 5 ปี โดยเป็นหนึ่งในสมาชิกวงเดอะแจ็กสันไฟฟ์ในปี ค.ศ. 1964 เขาเริ่มมีผลงานเดี่ยวในปี 1971 ขณะที่ยังคงเป็นสมาชิกของวงอยู่ ต้นคริสต์ทศวรรษ 1980 เขากลายเป็นส่วนสำคัญในวัฒนธรรมเพลงป็อป และถือเป็นศิลปินชาวแอฟริกัน-อเมริกันคนแรกที่มีผลงานออกอากาศผ่านทางช่องเอ็มทีวี มิวสิกวิดีโอของเขา ประกอบด้วยเพลง "Beat It", "Billie Jean" และ "Thriller" ได้รับการยกย่องสำหรับการทำลายอุปสรรคทางเชื้อชาติ และเปลี่ยนแปลงรูปแบบมิวสิกวิดีโอจากอุปกรณ์การประชาสัมพันธ์ไปเป็นรูปแบบของงานศิลปะ ความนิยมของมิวสิกวิดีโอเหล่านี้ได้ช่วยให้ช่องเอ็มทีวีที่เพิ่งเปิดใหม่นี้มีชื่อเสียง อัลบั้ม Bad ของเขาในปี 1987 นับเป็นอัลบั้มเพลงแรกในประวัติศาสตร์ที่มีเพลงอันดับ 1 ถึง 5 เพลงบนบิลบอร์ดฮ็อต 100 จากอัลบั้มเดียว มิวสิกวิดีโอในรูปแบบใหม่อย่างเพลง "Black or White" และ "Scream" ก็ยังออกอากาศบ่อยทางช่องเอ็มทีวี เขายังสร้างสรรค์สิ่งใหม่ตลอดคริสต์ทศวรรษ 1990 ด้วยชื่อเสียงที่เลื่องลือในฐานะศิลปินเดี่ยวกับลีลาบนเวทีและการแสดง แจ็กสันสร้างความโด่งดังให้กับเทคนิคการเต้นที่ซับซ้อนโดยใช้ร่างกายมากมายหลายๆท่า ซึ่งก่อให้เกิดการแพร่หลายอย่างมาก อย่างเช่นท่าเต้นหุ่นยนต์และท่าเต้นมูนวอล์ก เอกลักษณ์ทางด้านดนตรีและเสียงร้องอันโดดเด่นของเขายังมีอิทธิพลต่อศิลปินหลายแนวเพลง อิทธิพลของเขาได้แพร่กระจายไปสู่คนหลายรุ่นทั่วโลก

คำถาม: ไมเคิล แจ็กสันเป็นนักร้องชาวอะไร
คำตอบ: อเมริกัน

คำถาม: ไมเคิล แจ็กสันเป็นลูกคนที่เท่าไหร่ของครอบครัวแจ็กสัน
คำตอบ: คนที่ 8

คำถาม: ไมเคิล แจ็กสันปรากฏตัวครั้งแรกในระดับอาชีพด้านดนตรีตั้งแต่อายุกี่ปี
คำตอบ: 5 ปี

คำถาม: มเคิล แจ็กสันปรากฏตัวครั้งแรกในระดับอาชีพด้านดนตรีโดยเป็นสมาชิกของวงใด
คำตอบ: เดอะแจ็กสันไฟฟ์
ทองพันชั่ง  

ทองพันชั่ง  
ชื่อวิทยาศาสตร์ : Rhinacanthus nasutus  Kurz 
วงศ์ : Acanthaceae
ชื่ออื่น :  ทองคันชั่ง  หญ้ามันไก่
ลักษณะ :  ไม้พุ่มสูง 1-2 เมตร กิ่งอ่อนมักเป็นสันสี่เหลี่ยม ใบเดี่ยวเรียงตรงข้ามรูปไข่หรือรูปวงรี กว้าง 2-4 ซม. ยาว 4-8 ซม. ดอกช่อ ออกที่ซอกใบกลีบดอกสีขาว โดคนกลีบติดกันเป็นหลอดปลายแยกเป็น 2 ปาก ปากล่างมีจุดประสีม่วงแดง ผลเป็นผลแห้ง แตกได้
ประโยชน์ทางสมุนไพร :  ตำรายาไทยใช้ใบสดและรากโขลกละเอียด แช่เหล้าโรง 1 สัปดาห์เอาน้ำทาแก้กลากเกลื้อน สารสำคัญคือ rhinacanthin และ oxymethylanthraquinone

คำถาม: ทองพันชั่งมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Rhinacanthus nasutus  Kurz

คำถาม: ทองพันชั่งเป็นพรรณไม้ที่จัดอยู่ในวงศ์พรรณไม้ชนิดใด
คำตอบ: วงศ์ : Acanthaceae

คำถาม: ทองพันชั่งมีประโยชน์ทางสมุนไพรอะไรบ้างอธิบาย
คำตอบ: ใบสดและรากโขลกละเอียด แช่เหล้าโรง 1 สัปดาห์เอาน้ำทาแก้กลากเกลื้อน